ועדת החינוך, התרבות והספורט, כנסת 17, פרוטוקול מספר 482, 2008-07-22 10:30

מיכאל מלכיאור: פותחים את הישיבה.

מיכאל מלכיאור: רבותיי, אנחנו רוצים עכשיו לסיים את חוק איסור אלימות בספורט ואני מבין מחבר הכנסת אבשלום וילן שיש הסכמה על נוסח של כל השאלות.

מיכאל מלכיאור: אני מאוד שמח על כך.

מיכאל מלכיאור: אנחנו עמדנו במקום שהיינו צריכים להקריא את הסיפור הנוסף של בעלי התפקידים.

מרב ישראלי: כן.

מרב ישראלי: יש פה נוסח מתוקן.

זאב דיבסק: בנוסח שקיים יש לנו הערה שמקובלת על כל הצדדים.

אבשלום וילן: רגע, רגע, אדוני היושב ראש.

אבשלום וילן: אני וחברת הכנסת רונית תירוש ישבנו עם נציגי משרדי הממשלה, פגישה שנקבעה.

אבשלום וילן: שם הגענו לנוסח מוסכם.

אבשלום וילן: ההתאחדות לכדורגל יש לה כמה הערות לנוסח.

אבשלום וילן: היא לא היתה בדיון.

אבשלום וילן: צריך לשמוע את ההערות לעניין ולראות.

אבשלום וילן: אני הבנתי על פי מנדט שבאו אליי, בקשת השר דיכטר, שמה שאנחנו גומרים עם המשרדים נגמר.

אבשלום וילן: לא שפה מתחילים את כל הסיפור מהתחלה.

מיכאל מלכיאור: רגע, חבר הכנסת וילן, זה היה מיותר לדעתי, סליחה שאני אומר לך.

מיכאל מלכיאור: נשמע את ההערה.

מיכאל מלכיאור: אם בהערה הזו אין בעיה אז נקבל אותה.

מיכאל מלכיאור: אם יש בעיה אז לא נקבל אותה.

זאב דיבסק: מדובר על סעיף מינוי מנהל ספורט.

זאב דיבסק: סעיף 5.

זאב דיבסק: מינוי מנהל אירוע ספורט.

זאב דיבסק: מה שאנחנו מציעים לגבי סעיף 4 זה בעל ניסיון מוכח בארגון אירועי ספורט מוסדרים.

מיכאל מלכיאור: תודה.

מיכאל מלכיאור: אנחנו נשאיר את זה כמות שהוא.

מיכאל מלכיאור: אנחנו לא נפתח אלא אם כן יש הסכמה לכל דבר.

מיכאל מלכיאור: לא נפתח עוד סוגיות חוץ ממה שאבו התחייב כלפי ההתאחדות.

מרב ישראלי: רגע אז פה משאירים "תחת כיפת השמיים"?

מיכאל מלכיאור: כן.

מיכאל מלכיאור: משאירים מה שכתוב.

מיכאל מלכיאור: אלא אם כן יש הסכמה על משהו אחר.

מיכאל מלכיאור: אז אין הסכמה אנחנו לא פותחים את זה.

זאב דיבסק: הכוונה היא שמדובר על אירועי תרבות ובידור שמספר המשתתפים בהם מעל לאלף איש ולא אירוע תרבות של נגיד מסיבת יום הולדת בכיתה ה'.

מיכאל מלכיאור: כתוב או אירועי ספורט או אירועי תרבות ובידור תחת כיפת השמיים.

מיכאל מלכיאור: זה לא הכוונה למסיבת יום הולדת בכיתה ה'.

מיכאל מלכיאור: אף אחד לא יבין את זה ככה.

אפרת בורגנסקי: זה כרגע לא מוגדר.

זאב דיבסק: זה לא מוגדר.

מיכאל מלכיאור: אז תגידו אירועי תרבות משמעותיים.

מרב ישראלי: תחת כיפת השמיים מתייחס רק לתרבות או רק לספורט?

זאב דיבסק: לא.

זאב דיבסק: רק תרבות ובידור.

אפרת בורגנסקי: מה רצו להגיד בתחת כיפת השמיים?

מרב ישראלי: זה עניין של סדר גודל.

זאב דיבסק: זה אירוע המוני.

זאב דיבסק: זה מעל אלף איש.

זאב דיבסק: זה בסדר.

מיכאל מלכיאור: אם זה מקובל אז נכתוב מעל מאתיים איש.

מרב ישראלי: אז אני מורידה תחת כיפת השמיים ואני כותבת אירועי ספורט או אירועי תרבות ובידור מעל מאתיים איש.

אפרת בורגנסקי: עוד הערה אחת שלגביה יש הסכמה באותו סעיף, סעיף (א)(1) שנמחק צריך לחזור אבל במקום המילה בלבד צריך להיות רשום שם אלא אם.

אפרת בורגנסקי: סעיף (5) תוקפה של הסמכה לפי סעיף זה.

אפרת בורגנסקי: אלא אם הוא מכהן בתפקיד הסמכה נרשמת.

אבשלום וילן: כל זה מחוק.

אבשלום וילן: סיכמנו למחוק את זה.

אבשלום וילן: נורא מצטער.

אבשלום וילן: שני הסעיפים האלה מחוקים.

אבשלום וילן: היה דיון ארוך על זה.

אבשלום וילן: גם רונית תירוש וגם אנוכי לא הסכמנו עליהם וזה ירד.

מרב ישראלי: אני מזכירה שאנחנו נמצאים באזור של סעיף הסדרנים.

מרב ישראלי: אנחנו מוסיפים בתוך ההצעה סעיפים חדשים.

מיכאל מלכיאור: אני מבקש רק הערות נחוצות ביותר אפשר להעיר.

מיכאל מלכיאור: כל השאר לא להגיד כלום.

מיכאל מלכיאור: זה לא מושלם אף פעם.

מיכאל מלכיאור: תמיד אפשר להתווכח על עוד משהו.

מיכאל מלכיאור: אבל אז לא יצא שום דבר.

מיכאל מלכיאור: אני מזכיר ששוב היה משחק שהופסק אתמול בגלל אלימות, המשחק בין סכנין לבין הרצליה.

מיכאל מלכיאור: אבל אלימות בין השחקנים.

מרב ישראלי: הנחיית שר התעשייה, המסחר והתעסוקה, מבחינת שר התעשייה, המסחר והתעסוקה, בהתאם לסמכותו לפי חוק רישוי עסקים והתייעצות עם שר המדע, התרבות והספורט, בעניין הבטחת איכותם של מתקני ספורט לרבות הנחיות למנהל הבטיחות או לבעלי תפקידים אחרים בתחום הבטיחות ככל שיקבעו בעלי תפקידים כאמור לעניין זה ובכלל זה תנאי כשירות והכשרה וכן פעולות ובדיקות שחייבים לערוך בשם הבטחת של אירוע ספורט.

מרב ישראלי: הערתי את זה.

מרב ישראלי: זה לא תוקן.

מרב ישראלי: הנושא של היחס לחוק רישוי עסקים.

מרב ישראלי: אני אומרת את זה שוב ושוב.

מרב ישראלי: אנחנו משאירים לעצמנו לקבוע איזה הסדרים צריכים להיקבע בחוק רישוי עסקים ואיזה הסדרים כאן.

מרב ישראלי: הערתי את זה בישיבה הקודמת.

מרב ישראלי: מנהל אירוע ספורט.

מרב ישראלי: מי שמונה על ידי האחראי על האירוע כהגדרתו בסעיף (2) לחוק משמש כאחראי לניהול וארגון אירוע הספורט והוא בעל כישורים והכשרה מתאימים בהתאם להוראות החוק והתקנות.

מרב ישראלי: מנהל בטיחות.

מרב ישראלי: האחראי למילוי הוראות בנושא הבטיחות בהתאם להנחיות שר התעשייה, המסחר והתעסוקה יכול להיות שיהיה אחראי על האירוע, מנהל האירוע, או בעל תפקיד שמונה על ידי מי מהם והוא בעל כישורים והכשרה הכול בהתאם להנחיות שר התעשייה, המסחר והתעסוקה.

מרב ישראלי: מנהל ביטחון.

מרב ישראלי: מי שמונה על ידי מנהל אירוע הספורט לשמש כאחראי למילוי הוראות החוק, התקנות ותנאי הרישיון לעניין שמירת הסדר הציבורי, שלום הציבור וביטחונו באירוע ספורט, והוא בעל כישורים והכשרה מתאימים בהתאם להוראות החוק והתקנות.

מרב ישראלי: בעלי תפקידים.

מרב ישראלי: מנהל אירוע ספורט, מנהל בטיחות ומנהל ביטחון.

מרב ישראלי: תנאים לקיום אירוע ספורט.

מרב ישראלי: לא יקוים אירוע ספורט אלא אם כן יתקיימו התנאים הבאים: מתן רישיון עסק או היתר זמני בהתאם להוראות רישוי עסקים והתקנות שהותקנו על פיו, וכן התקיימו תנאי הרישיון או ההיתר הזמני.

מרב ישראלי: יתקיימו לגביו הוראות חוק זה והתקנות שהותקנו על פיו וכן חוק הבטיחות והתקנות על פיו.

מרב ישראלי: לא יקוים אירוע ספורט שמספר הצופים בו בין בפועל ובין במשוער לפחות מאתיים בני אדם אלא אם יהיו סדרנים לאירועי ספורט כאמור בסעיף (2) לחוק ובהתאם לתקנות.

מרב ישראלי: לא יקוים אירוע ספורט מוסדר בענפי הספורט המפורטים בתוספת השלישית שמספר הצופים בו בין בפועל ובין במשוער הוא בין מאתיים לאלף בני אדם אלא אם מונה מנהל אירוע כאמור בסעיף (5) לפרק זה.

מרב ישראלי: עכשיו התוספת היא כרגע כדורגל, כדורסל, כדוריד, וכדורעף.

מרב ישראלי: לא יקוים אירוע ספורט שמספר הצופים בו בין בפועל ובין במשוער הוא לפחות אלף בני אדם אלא אם מונה מנהל אירוע ספורט ומנהל ביטחון שניתן פטור למינוי כאמור בהתאם לסעיף (3) לפרק זה ויתקיימו הוראות סעיף (9) פטור מחובת מינוי מנהל ביטחון.

מרב ישראלי: על אף האמור בסעיף (2) (ד) לפרק זה רשאי מפקד יחידת המשטרה שבתחומו נערך האירוע או קצין משטרה שהוא הסמיך לכך לבקשת אחראי האירוע או מנהל אירוע הספורט לפטור מהוראות סעיף (11) לפרק זה באשר לאירוע ספורט.

מרב ישראלי: רישיון עסק.

מרב ישראלי: רישיון הוא היתר זמני שניתן לפי חוק רישוי עסקים לעסק המשמש גם לקיום אירוע ספורט, יראו אותם כאילו ניתנו גם בהוראות חוק זה.

מרב ישראלי: מינוי מנהל אירוע ספורט.

מרב ישראלי: אחראי על האירוע לא ימנה אדם כמנהל אירוע ספורט אלא אם הוא הוסמך על ידי השר או על ידי מי שמונה לעניין זה על ידי השר לאחר שנתמלאו בו כל אלה.

מרב ישראלי: מלאו לו 21 שנה, שולט בשפה העברית, הוסמך כסדרן לאירועי ספורט, בעל ניסיון מוכח בארגון אירועי ספורט או אירועי תרבות ובידור שמעל מאתיים איש, עבר הכשרה מקצועית כפי שהורה שר המדע, התרבות והספורט, שאושרה על ידי שר התעשייה, המסחר והתעסוקה, והשר לביטחון פנים.

מרב ישראלי: משטרת ישראל אישרה מטעמים של שמירה על שלום הציבור וביטחונו לרבות נקיון עברו הפלילי.

מרב ישראלי: הוא סיים לימוד חובה בישראל במוסד חינוך מוכר, הוא המציא אישורים למשרד החינוך להשכלה כללית שוות ערך לעניין זה לימוד חובה במוסד חינוך מוכר, כמשמעותם בחוק לימוד חינוך חובה, התש"ט 1949.

מרב ישראלי: עכשיו מה שדיברנו בפעם הקודמת ירד העניין של השנתיים ואמרנו שנכניס הוראה שהשר רשאי לבטל אם לא יתקיימו התנאים, תוך שימוע.

מרב ישראלי: זה משהו שסיכמנו להכניס בישיבה הקודמת.

מרב ישראלי: תפקידיו של מנהל אירוע הספורט.

זאב דיבסק: אולי אפשרות גם לדרוש מהם השתלמויות במידת הצורך.

מרב ישראלי: זה לא סוכם.

זאב דיבסק: אבל זה מקובל על כולם.

זאב דיבסק: אמרנו אם יהיה צורך שינוי חקיקה או דרישות חדשות ניתן לדרוש מהם השתלמות.

מרב ישראלי: השאלה אם אנחנו צריכים לתת סמכות לדרישות נוספות.

אבשלום וילן: בתקנות אפשר להגיד את זה.

אבי שושן: בתנאים של ההכשרה אולי אפשר להכניס שהוא גם ישמור על כשירות.

מרב ישראלי: עבר הכשרה מקצועית תקופתית.

גבי פיטמן: עמד בתנאי כשירות נוספים ככל שהורה השר.

מרב ישראלי: כן, אבל כאן זה הסמכה ראשונית.

מרב ישראלי: אני נותנת לו הסמכה אחרי שהוא עבר את ההכשרה.

מרב ישראלי: עכשיו יש שאלה איך את נותנת לשר סמכות להכריח אותו לבוא להשתלמויות.

מיכאל מלכיאור: פשוט וחלק להסמיך את השר לקבוע תקנות כדי שאדם ישמור על הכשירות.

אושרה קנצפילסקי: אני לא חושבת שנדרשות תקנות בשביל זה.

אושרה קנצפילסקי: אולי לתת סמכות לשר אבל שלא תהיה בתקנות כי זה צריך להיות משהו יותר גמיש.

מרב ישראלי: אני אשווה את זה לניסוח של סעיף (5).

מרב ישראלי: תפקידיו של מנהל אירוע ספורט.

מרב ישראלי: מנהל אירוע ספורט יהיה אחראי על מילוי הוראות חוק זה והתקנות שהותקנו על פיו ולקיום תנאי רישיון עסק או היתר זמני, והכול בכפוף להוראות המשטרה.

משה אביבי: יש לנו הערה לעניין הסעיף הזה.

משה אביבי: השימוש במונחים יהיה אחראי אנחנו צריכים להשוות את זה כפי שנאמר לגבי מנהל ביטחון.

משה אביבי: בתפקידיו של מנהל ביטחון נאמר, מנהל ביטחון יפעל לשמירה על הסדר הציבורי, שלום הציבור וביטחונו וכו'.

משה אביבי: אנחנו חושבים שאותו דבר בסעיף (6) צריך להיות.

משה אביבי: מנהל אירוע ספורט יפעל למילוי הוראות חוק זה והתקנות שהותקנו על פיו, ובהמשך ובכלל זה יפעל כמפורט להלן, הכול בכפוף להוראות המשטרה.

משה אביבי: ולא מראש לקבוע את התג שיהיה אחראי.

אפרת בורגנסקי: גם לגבי מנהל ביטחון (12) (א) כתוב יהיה אחראי לניהול ולקיום תנאי הרישיון ההיתר הזמני , עניין שמירה על הסדר הציבורי, שלום הציבור וביטחונו, זה קיים גם לגבי מנהל בטיחות, גם לגבי מנהל ביטחון וגם לגבי מנהל אירוע.

משה אביבי: אבל כתוב קודם כל ב(12) מנהל הביטחון יפעל לשמירת הסדר הציבורי, שלום הציבור וביטחונו.

משה אביבי: אנחנו חושבים שזה המונח הנכון גם לשימוש גם לגביו.

מיכאל מלכיאור: הבנו את ההערה .

מיכאל מלכיאור: אבו מה אתה אומר?

אבשלום וילן: תראה הבעיה העקרונית פה והיא לא פשוטה שעל פי המודל המשטרה צודקת.

אבשלום וילן: כי מה המודל אומר?

אבשלום וילן: שהסמכות עוברת למנהל האירוע וניתנת גם האחריות.

אבשלום וילן: אם הסמכות אז גם האחריות.

אבשלום וילן: הם אחראים כלפי שלטון החוק.

אבשלום וילן: מצד שני בכדורגל, הם מגדירים את זה כך, המשמעות שתמורת כמה מאות שקלים בודדים שצריך מנהל אירוע ולקחת אחריות פלילית עד שנתיים מאסר, מי יהיה המשוגע שיעשה את זה?

אבשלום וילן: אם זה כל כך חד וחלק שכול האחריות עליו.

מיכאל מלכיאור: אז הסברת יפה את הדילמה ומה התשובה?

משה אביבי: כפי שזה מנוסח כרגע מדובר על איזושהי אחריות כוללת.

משה אביבי: אין איזושהי רשימה שאותו מנהל אירוע יודע, הגשתי תוכנית אירוע, עמדתי בתנאים.

משה אביבי: מיניתי מאה, מאתיים איש סדרנים, עמדתי בתנאים.

משה אביבי: יש לי רישיון עסק, עמדתי באיזשהו תנאי.

משה אביבי: ברגע שאתה נותן לו אחריות כללית כזאת, כלומר מרמה של תקנות בטיחות ועד רמה של משהו מאוד כללי זה כמעט בלתי אפשרי לאזרח שהוא מנהל אירוע ושוב, אני חוזר לדוגמאות האלה של כפרים בצפון.

משה אביבי: זה כמעט בלתי אפשרי.

משה אביבי: אנחנו צריכים להנחות אותו לפעול באיזושהי דרך מסוימת.

משה אביבי: כמובן שזה בכפוף להנחיות המשטרה.

משה אביבי: אני חושב שהמונח הזה יבהיר יותר שמנהל אירוע צריך לפעול באיזשהם דפוסי פעולה מסוימים.

מיכאל מלכיאור: אוקיי.

מיכאל מלכיאור: אבו נשאר בנוסח שסוכם.

משה אביבי: זה נוסח שנותן כבר תוצאה.

מיכאל מלכיאור: הבנו את הדילמה.

מיכאל מלכיאור: זו דילמה אמיתית.

מיכאל מלכיאור: הטיעון הוא לגיטימי.

מיכאל מלכיאור: אם תשכנעו אותו עד סוף הישיבה אז נשנה את זה.

מיכאל מלכיאור: אם לא אז נשאר.

אבשלום וילן: או נרוץ עד הסוף ואם יישאר זמן נראה מה אפשר לעשות.

מיכאל מלכיאור: לא יישאר זמן.

זאב דיבסק: ניתן לעשות את זה באמת באופן דומה למנהל הביטחון.

זאב דיבסק: זאת אומרת לקבוע את האחריות וגם לקבוע את הדרישות אבל את האחריות אי אפשר להוריד ממנו.

מיכאל מלכיאור: הבנו.

מיכאל מלכיאור: אין צורך לחזור על אותם דברים שכבר נאמרו.

מרב ישראלי: הכל בכפוף להוראות המשטרה לקיום הסדר הציבורי, שלום הציבור וביטחונו, ולבטיחות האירוע לפני תחילת אירוע הספורט, במהלכו, ועד לסמוך לאחר סיומו וכן לניהול התקין של אירוע הספורט.

מרב ישראלי: למנות מנהל ביטחון ומנהל בטיחות ככל שנדרש לפי הוראות החוק ולפי הנחיות שר התעשייה, המסחר והתעסוקה.

מרב ישראלי: למלא את תפקידיהם של מנהל הביטחון ושל מנהל הבטיחות בהעדרם או לפקח על מילוי תפקידיהם כנדרש לפי חוק זה בתנאי הרישיון לפי העניין, להיות נוכח במקום שבו מתקיים אירוע הספורט, לפני תחילת אירוע הספורט, במהלכו ועד לסמוך לאחר סיומו, להיות אחראי לקיום הוראות כל גופי ההצלה השונים.

מרב ישראלי: בשם מילוי תפקידו יהיה למנהל הספורט כל הסמכויות הניתנות לסדרן בקיום אירוע ספורט.

מרב ישראלי: אי קיום אירוע ספורט בשל אי עמידה בתנאים.

מרב ישראלי: נוכח מנהל אירוע ספורט בסמוך לפני תחילת אירוע ספורט כי לא התקיימו חוק הוראות זה, חוק הבטיחות והתקנות שהותקנו על פיהם, תנאי הרישיון לפי הנחיות שר התעשייה, המסחר והתעסוקה, הוראות המשטרה, המליץ על אי קיום אירוע הספורט, לפני קצין משטרה כמשמעותו בסעיפים (8) ו-(9) לחוק הבטיחות.

מרב ישראלי: אין באמור בסעיף זה כדי לגרוע מסמכות קצין משטרה לפי סעיפים (8) ו-(9) לחוק הבטיחות.

מרב ישראלי: מינוי מנהל בטיחות.

מרב ישראלי: בנסיבות המפורטות בסעיף (2)(ד) לפרק הזה וככל שהדבר נדרש לפי הנחיית שר התמ"ת, תנאי רישיון העסק שיקבעו על ידי שר התמ"ת, זאת אומרת זה כפוף.

מרב ישראלי: מנהל אירוע ספורט ימנה מנהל בטיחות שמשטרת ישראל אישרה כי אין מניעה להסמיכו מטעמים של שמירת שלום הציבור וביטחונו, לרבות מפאת עברו הפלילי.

מרב ישראלי: תפקידי מנהל בטיחות.

מרב ישראלי: מנהל הבטיחות יהיה אחראי למילוי הוראות כל דין הנוגעות לבטיחות וכן לקיום תנאי רישיון או היתר זמני הנוגעים לבטיחות מתקני הספורט בהתאם להנחיות שר התמ"ת בעניין זה.

מרב ישראלי: מינוי מנהל ביטחון.

מרב ישראלי: לפי הנסיבות המפורטות בסעיף (2)(ד) לפרק זה, מנהל אירוע ספורט ימנה מנהל ביטחון שהוסמך על ידי השר לביטחון פנים או על ידי מי שמונה על ידו לעניין זה.

מרב ישראלי: לאחר שנתמלאו כל אלה.

מרב ישראלי: מלאו לו 21 שנה, שולט בשפה העברית, הוסמך כסדרן לאירועי ספורט, עבר הכשרה מקצועית על ידי משרד המדע, התרבות והספורט שאושרה על ידי המשטרה.

מרב ישראלי: משטרת ישראל אישרה כי אין מניעה להסמיכו מטעמים של שמירה על שלום הציבור או ביטחונו, לרבות מפני עברו הפלילי.

מרב ישראלי: סיים לימוד חובה בישראל במוסד חינוך מוכר, או המציא אישור ממשרד החינוך על השכלה כללית שוות ערך, לעניין זה לימוד חובה כפי שצוין בחוק לימוד חובה.

מרב ישראלי: תוקפה של הסמכה לשנתיים.

רותם קמר: צריך להיות אלא אם במקום בלבד.

מרב ישראלי: אבל אם אתם עושים לו הכשרה תקופתית למה זה יהיה בעייתי?

אבי שושן: זה לא יהיה בעייתי כי מדובר פה באמת אם הוא עומד בכל ההכשרות.

מרב ישראלי: הבעיה היא גם האדמיניסטרציה.

אבי שושן: זה קיים גם בחוקים אחרים.

מרב ישראלי: ברור שזה קיים.

מרב ישראלי: אני שואלת למה שנתיים?

מרב ישראלי: יש שלוש, יש חמש.

אבי שושן: אנחנו עושים את זה גם למאבטחים וגם לממוני ביטחון על פי חוק הסדרת הביטחון.

אבי שושן: זה קיים.

רותם קמר: זה בכל מקרה יש לך.

רותם קמר: למה לעשות הסמכה מחדש?

אבי שושן: זה בסך הכול ניפוק תעודה.

רותם קמר: למה אתה מתעקש על זה?

מיכאל מלכיאור: בואו נגביל את זה לשלוש שנים.

אבי שושן: אז כאילו ההסמכה שלו מתבטלת אחרי שלוש שנים.

מיכאל מלכיאור: לא.

רותם קמר: לא.

רותם קמר: היא צריכה להתחדש.

רותם קמר: זה לא שהיא מתבטלת.

רותם קמר: אם זה טוב למנהל אירוע למה זה לא טוב למנהל ביטחון?

רותם קמר: מה ההבדל?

מיכאל מלכיאור: תראה, אם דורשים את זה לכל אורך הקו והגדלנו את זה לשלוש, אפשר לעשות עוד שלוש.

מרב ישראלי: גם כאן צריך להיות סעיף ביטול.

מרב ישראלי: וזאת על עוד משמש מנהל הביטחון בתפקידו, לא לגמרי ברור לי הניסוח הזה כי בעיקרון הרי זה לא שהוא בהכרח שכיר שעובד כל הזמן.

מרב ישראלי: יכול להיות שהוא יועסק לאירוע מסוים.

מרב ישראלי: צריך למצוא פה איזה משהו אחר.

אבשלום וילן: היועצת המשפטית צודקת.

מיכאל מלכיאור: תראו, זה תקופה קצרה.

מיכאל מלכיאור: הוא קיבל אישור לזה.

מרב ישראלי: אז יבדקו אם הוא עדיין כשיר.

אפרת בורגנסקי: אבל העניין הוא שבמהלך התקופה הזאת,

מרב ישראלי: אז תגידי, ובלבד שהוא עבד, משהו כזה, אבל לא שתפקידו כי זה לא תפקיד ממונה.

מרב ישראלי: זה יכול להיות שהוא לא היה כל השלוש שנים.

מרב ישראלי: אז אם הוא היה לפני חצי שנה זה בסדר.

מרב ישראלי: אם הוא היה לפני חודש זה בסדר.

מרב ישראלי: אם הוא היה לפני שנה זה בסדר.

מרב ישראלי: אני לא יודעת.

אפרת בורונובסקי: מה ההבדל בעצם?

אפרת בורונובסקי: ההבדל הוא בין חידוש.

אפרת בורונובסקי: זה לא כמו להוציא תעודה חדשה.

אפרת בורונובסקי: חידוש זה משהו אחר.

מרב ישראלי: נגיד שלפני שנה היה לו אירוע אחד שהוא עבד.

מרב ישראלי: שנה הוא לא עבד.

מרב ישראלי: חודש הוא לא עבד.

מרב ישראלי: זה בסדר.

אפרת בורגנסקי: לגבי מאבטח שגם זו עבודה שאדם לא עובד בה בהכרח יום יום, זה לא משרה.

מרב ישראלי: אני חושבת שיש בעיה בניסוח בהקשר לתפקידים האלה.

אבשלום וילן: מאבטח זה עבודה יומיומית בהרבה מקרים.

אבשלום וילן: פה זה עבודה שיכול לקבל פעם בחודש אירוע.

אבי שושן: אם מישהו שבמשך התקופה של השלוש שנים עשה אירוע אחד.

מיכאל מלכיאור: אז מה המינימום?

מרב ישראלי: תגידו מה שאתם רוצים.

מיכאל מלכיאור: תגידו וזה מה שיהיה.

מיכאל מלכיאור: אבל אתם לא אומרים כלום.

מרב ישראלי: אתם לא תוכלו להפעיל את הדבר הזה.

מרב ישראלי: הוא יטען שהוא היה לפני שנה וזה בתוך השלוש שנים וזה בסדר.

מרב ישראלי: אז מה תגידו לו?

מרב ישראלי: אני רוצה לתת לכם אפשרות להפעיל את זה.

מרב ישראלי: אנחנו כותבים בלבד שהוא עבד במשך השנה שלפני.

מרב ישראלי: תגידו מה.

מרב ישראלי: משהו הגיוני.

גבי פיסמן: אתם יכולים לקבוע כמה אירועים.

מרב ישראלי: מספר אירועים.

מרב ישראלי: משהו.

מיכאל מלכיאור: תחשבו על זה תוך כדי.

מיכאל מלכיאור: קדימה (12).

מרב ישראלי: אוקיי.

מרב ישראלי: תפקידי מנהל ביטחון.

מרב ישראלי: מנהל ביטחון יפעל לשמירה על הסדר הציבורי, שלום הציבור וביטחונו, וינקוט בכל האמצעים הדרושים לשם כך ובכלל זה יפעל כמפורט להלן, הכול בכפוף להוראות המשטרה.

מרב ישראלי: וכן לקיום תנאי הרישיון או ההיתר הזמני לעניין שמירה על הסדר הציבורי, שלום הציבור וביטחונו, יגיש תוכנית היערכות לאישורו של מפקד יחידת המשטרה שבתחומה נערך האירוע או קצין משטרה שהוא הסמיך לכך והוא יפעל על פיה, בסעיף זה תוכנית היערכות, מסמך המפרט את ההיערכות לשמירה על הסדר הציבורי, שלום הציבור וביטחונו, לרבות מספר הסדרנים לאירועי ספורט שיוצגו באירוע הספורט במקום הצבתם והאמצעים הנוספים שינקטו לשם כך.

מרב ישראלי: ימנה סדרנים לאירועי ספורט במספר ובתנאים הקבועים בחוק, בתנאים נוספים כפי שיקבע השר, ובהתאם לתוכנית ההיערכות שאושרה לאירוע הספורט, וכן יהיה אחראי להדרכתם, להצבתם במקום אירוע הספורט, ולתפקודם.

מרב ישראלי: יהיה נוכח במקום שבו יתקיים אירוע הספורט מתחילת האירוע, במהלכו, ועד לסיומו.

מרב ישראלי: למנהל ביטחון תהיינה כל הסמכויות המסורות לסדרן לאירוע ספורט.

מרב ישראלי: מנהל ביטחון ייתן הוראות לסדרנים לאירועי ספורט במהלך אירוע הספורט לביצוע פעולות לשם שמירה על הסדר הציבורי, שלום הציבור וביטחונו, לרבות לעניין הטיפול למי שמפריע לסדר הציבורי, שלום הציבור או לביטחונו, כמפורט בחוק ובתקנות.

מרב ישראלי: עונשין.

מרב ישראלי: הוראות חוק זה, חוק הבטיחות והתקנות שהותקנו על פיהם.

מרב ישראלי: הנחיות שר התעשייה, המסחר והתעסוקה, או תנאי רישיון או היתר זמני, יהיה דינם של בעלי התפקידים לפי העניין, מאסר שנתיים, זולת אם הוכיחו שנקטו באמצעים סבירים לקיום ההוראות כאמור.

גבי פיסמן: יש לנו כאן הערה לגבי הנושא של התקופה.

גבי פיסמן: אנחנו חושבים שתקופת המאסר צריכה להיות קצרה יותר.

גבי פיסמן: אנחנו חושבים שזה יותר נכון לומר יהיה שישה חודשים.

גבי פיסמן: צריך לראות את האחריות שמטילים פה ברישא לסעיף (14).

גבי פיסמן: כלומר מה צריך, לא קוימו באירוע ספורט, זה הוראות חוק.

גבי פיסמן: חוק הבטיחות והתקנות שהותקנו על פיהם.

גבי פיסמן: הנחיות שר התעשייה, המסחר והתעסוקה, תנאי הרישיון, תנאי ההיתר הזמני, לא קוימו כל אלה או משהו מכל אלה הוא יקבל שנתיים מאסר.

גבי פיסמן: אני לא חושב שיימצא אחד שילך לתפקיד הזה.

גבי פיסמן: כלומר לא הגדירו פה ואמרו שאם הוא יעבור על סעיף כזה וכזה, זה מאוד בעייתי.

מרב ישראלי: האמת שגם המחלקה שלכם בדרך כלל מפרטת את ההתנהגויות בצורה אחרת.

מרב ישראלי: להגיד בצורה כל כך גורפת שכל ההוראות של החוק, בין אם זה טכני, בין אם זה קטן, בין אם זה גדול, זה מאוד מאוד גורף.

מרב ישראלי: יש מן הצדק בהערה.

מיכאל מלכיאור: מה אומרים נציגי הממשלה?

מיכאל מלכיאור: לא אומרים כלום?

מרב ישראלי: יכול להיות שצריך לעשות תקופה קצרה יותר ודברים ספציפיים שאתם חושבים שהם מאוד חמורים שנדוג אותם מתוך הדברים האלה אז לתת להם תקופה יותר קצרה.

רויטל גור: הכוונה היתה להתאים את זה לחוק העונשין להפרת חובה חוק וחוקה או להפרת הוראה חוקית שהעונש עליהם לפי חוק העונשין הוא שנתיים.

מרב ישראלי: כיוון שפה מדובר על דברים שהם יכולים להיות מאוד טכניים.

רויטל גור: זו עדיין הוראה חוקית.

רויטל גור: זאת אומרת אם אנחנו לא כותבים שום דבר זה ממילא חוק העונשין של מאסר שנתיים.

מרב ישראלי: האמת שאפרופו הדבר הזה זה נראה, בגלל שההוראה מנוסחת באופן מאוד גורף.

אפרת בורגנסקי: אם היום יש לנו את חוק הבטיחות עם אותו אחראי לאירוע שהוא אוטמטית מבקש הרישיון ולאו דווקא אדם מקצועי שנחשב מוסמך לעניין, וכאן כל העניין היה לתת בידו כלים ואנשים מקצועיים לקיים את כל החובות הרלוונטיים לקיום אירוע כזה שם החובה שלו, האחריות שלו, היא בדיוק כזו שנתיים, לקחת את הסעיף בין היתר משם.

אפרת בורגנסקי: חשבנו שצריכה להיות הלימה מוחלטת.

מרב ישראלי: האמת היא שהיתה התפתחות בנושא הזה, אני יודעת, בחקיקה בשנים האחרונות דווקא, ואני יודעת שכל חוק יש בהוראה פלילית דווקא משרד המשפטים בא ואומר להם כבר אי אפשר לכתוב את זה כמו שכתבו בעבר, שהעובר על הוראות חוק זה דינו כך וכך, אלא תפרטו את הסעיפים, בואו נבדוק את המדרג לגבי כל עבירה, זאת אומרת יכול מאוד להיות שבעבר היתה התייחסות יותר קלה בעניין הזה.

מרב ישראלי: אני יודעת שהיום המדיניות היא באמת לנסות לפרק.

אפרת בורגנסקי: מה יצא אם האחריות של האחראי לאירוע שהוא דווקא לא איש המקצוע אצלו יהיה עונש שנתיים.

מרב ישראלי: אנחנו עושים בעצם חוק מיוחד פה לעניין.

מרב ישראלי: יכול להיות שהוא חוק חדש.

אבשלום וילן: אדם בסך הכול הוא כמעט מתנדב.

מיכאל מלכיאור: אז מה אתה מציע?

אבשלום וילן: אני מציע בגלל שזה ספורט, הייתי הולך לקולא, יהיה דינם של בעלי התפקידים לפי העניין עד שנת מאסר, זולת אם הוכיחו שנקטו באמצעים לקיום ההוראות כאמור.

אבשלום וילן: נשאר כללי, מוריד את זה בחצי, זו הפשרה.

מרב ישראלי: השאלה אם יש דברים ספציפיים שאתם יכולים להוציא החוצה ולהגיד שאתם רוצים שזה יהיה שנתיים.

אבשלום וילן: יושב הראש אני מציע לקבל את ההצעה.

מיכאל מלכיאור: אוקיי.

מיכאל מלכיאור: קיבלנו את זה.

מיכאל מלכיאור: אני רק רוצה לברך את האורחים שלנו הצעירים.

מיכאל מלכיאור: ברוכים הבאים.

מיכאל מלכיאור: זה לא דיון רגיל של הוועדה שאם תבואו לפה בעוד שעה יהיה דיון רגיל.

מיכאל מלכיאור: אנחנו כרגע בסיום תהליך מאוד ארוך של מאות שעות של עבודה של כולנו לקבל חוק שמסדיר את כל הנושא ובא למנוע אלימות בספורט.

מיכאל מלכיאור: זה דבר ששייך מאוד גם לכם כי אתם גם בקו של בניית אלימות.

מיכאל מלכיאור: אבל פה כל הדבר הזה לא הוסדר בישראל ויש המון אירועי ספורט שיש שם אלימות.

מיכאל מלכיאור: אנחנו רוצים למנוע את זה ולקרוא אחריות ולקבוע עונשים שאנחנו נהיה במתוקנות שבמדינות בתחום הזה.

מיכאל מלכיאור: אז זה הולך קצת מהר אבל זה מה שאנחנו עושים כרגע.

מיכאל מלכיאור: אז ברוכים הבאים וברכה לקו הזינוק שעושה דברים נפלאים יום יום.

רותם קמר: רק הערה קטנה נוספת בנוגע למנהל ביטחון וסמכויות.

רותם קמר: בנושא הסדרנים שמנהל האירוע יכול להפעיל את הסדרנים לשימוש בכוח סביר פה יש אותן סמכויות למנהל ביטחון, יהיה נכון שגם למנהל הביטחון תהיה האפשרות להפעיל את הסדרנים במקרים כאלה.

רותם קמר: אם אנחנו לסעיף בדף הכחול שמתייחס לכך שסדרן יכול להפעיל שימוש בכוח סביר רק אחרי שהוא קיבל אישור ממנהל האירוע צריך להיות גם מנהל ביטחון.

רותם קמר: כלומר גם למנהל הביטחון צריכה להיות האפשרות להפעיל את הסדרנים.

רותם קמר: מנהל אירוע או מנהל ביטחון.

מרב ישראלי: אז אני מתקנת סעיף (3) בכחול.

מרב ישראלי: נעשה את ההתאמות גם בפרק שלכם.

מרב ישראלי: אנחנו צריכים לעבור על הכחול ולראות כל מקום שיש אחראי אירוע לראות איך אנחנו מפרקים את זה גם בהקשר הזה.

מיכאל מלכיאור: יש לכם הצעה לגבי מה זה נקרא להיות כשיר?

אבי שושן: ובלבד שישתתף בהכשרות הנערכות מעת לעת כפי שיקבע לשם הכשרה מקצועית וישמש בתפקידו לפחות בשני אירועים במהלך כל שנה בשלוש שנים שחלפו.

אפרת בורגנסקי: בכוונה לא החמרנו.

אפרת בורגנסקי: שני אירועים בשנה זה לא הרבה.

מיכאל מלכיאור: שני דברים.

מיכאל מלכיאור: גם שהשתתף בהכשרות וגם שלקח חלק לפחות פעמיים בשנה.

מיכאל מלכיאור: אני חושב שזה מאוד סביר ונכון.

מיכאל מלכיאור: תודה רבה.

מרב ישראלי: שינוי התוספת.

מרב ישראלי: זה סוג ענפי הספורט.

מרב ישראלי: השר רשאי בהתייעצות עם שר לביטחון פנים ובהסכמת שר התעשייה, המסחר והתעסוקה לשנות את התוספת השלישית.

מרב ישראלי: זה אומר גם לגרוע וגם להוסיף.

מרב ישראלי: הוראת המעבר.

מרב ישראלי: מי שמונה כסדרן טרם כניסתו לתוקף של חוק זה מכוח תקנות הבטיחות במקומות ציבוריים יוכל להמשיך בתפקידו.

מרב ישראלי: זה לא צריך להיות מכוח התקנות.

מרב ישראלי: זה צריך להיות לפי החוק.

מרב ישראלי: יוכל להמשיך בתפקידו לתקופה שלא תעלה על שנתיים מיום כניסתו לתוקף של חוק זה.

אבשלום וילן: הבעיה עם זה שאני לא בטוח פה עם כל, עד שיתארגנו ועד שהאוצר יקצה את התקציבים, זה לא הרבה כסף, אנחנו יודעים, אבל השניים, שלושה מיליון שקל של הכשרות עוד יוציאו את הנשמה עד שיתנו אותם, ואז כתבנו פה, לא תעלה על שנתיים, יכול להיות שהם עוד לא יגמרו את כל המערכת ההכשרה של המאבטחים מסיבות תקציביות.

אבשלום וילן: השאלה אם לכתוב, תקופה שלא תעלה על שלוש שנים.

מרב ישראלי: שאלה נוספת זה האם תיערכו להכשרות של בעלי התפקידים.

מרב ישראלי: אם אתם צופים בעיה מה שיש אפשרות לעשות זה להגיד שהוא מקיים את כל השאר, ובלבד שהוא התחיל בהכשרה.

מרב ישראלי: לאפשר למישהו להיות מנהל ביטחון, מנהל אירוע, כל עוד הוא התחיל בהכשרה.

מרב ישראלי: כי יכול להיות שעד שתיערכו, השר יקבע את ההכשרה, הוא יקבל את האישור של השרים האחרים, יתחילו את המערך של ההכשרה, ואז השאלה אם עד כניסת החוק לתוקף כל בעלי התפקידים יוכלו להיות מוכשרים.

רויטל גור: אנחנו חשבנו שאולי לגבי פרק בעלי התפקידים שבאמת אנחנו מודעים לבעייתיות שבהפנמה שלו ובהפעלה פשוט תהיה התחלה מאוחרת.

מרב ישראלי: בסוף השנה הזאת הם כבר יעברו את ההכשרה.

אבשלום וילן: זה ממש מה שלא התכוונתי.

מרב ישראלי: זו הכשרה שהשר מאשר אותה.

אבשלום וילן: זה לקבור את החוק.

רונית תירוש: בנושא של ההכשרה השאלה מי עושה אותה.

רונית תירוש: אם יטילו את זה על המשרד אז צריך לוודא שהמשרד יקבל תוספת תקציבית לנושא הזה.

רונית תירוש: אני יודעת שלמשרד הספורט אין אגורה שחוקה כדי לעשות את ההכשרה.

רונית תירוש: אני לא רוצה שהחוק הזה יהיה חוק על המדף.

רונית תירוש: בסוף לא יכשירו.

שלמה סביה: המשרד לא יוכל להקצות לזה שקל אחד, מבדיקה שערכנו גם עם ראש המינהל וגם עם המנכ"ל שלנו בכל ההכשרות האלו.

שלמה סביה: אז שנתיים אולי נתחיל את הנושא הזה אולי לא.

מרב ישראלי: מי מכשיר את המאבטחים למשל?

אבי שושן: היום מי שמכשיר מאבטחים זה גופים פרטיים שאנחנו מסמיכים.

אבי שושן: אנחנו מכתיבים את תוכנית האימון אבל מי שמשלם את ההכשרה בסופו של דבר זה הגורם שמזמין.

אבי שושן: אני אתן לך דוגמה.

אבי שושן: משרד האוצר למשל המאבטחים שלו, מי שמממן זה קב"ט משרד האוצר מממן את ההכשרה שלהם.

אבי שושן: גם מאבטחים של גוף פרטי.

אבי שושן: בואו ניקח מאבטחים של דיסקוטק למשל או מאבטחים של בית מלון.

אבי שושן: מי שמשלם את ההכשרה זה הדיסקוטק או בית המלון.

אבי שושן: אנחנו מחייבים אותם להציב מאבטחים.

רונית תירוש: המאבטחים של מכבי תל אביב.

רונית תירוש: הם פעם מאבטחים את המשחק של מכבי ופעם מאבטחים משחק אחר.

רונית תירוש: אז מי מממן את זה?

אבי שושן: גם היום הקבוצות, זה לא שהן מעסיקות ישירות.

אבי שושן: הן מעסיקות באמצעות חברות אבטחה ששוכרות את השירותים שלהם.

אבי שושן: המימון של המשחק מגלם גם את ההכשרה.

אבשלום וילן: באופן עקרוני במקום לשלם לשוטרים במגרשים שהם יותר יקרים שילמו לסדרנים דרך חברות אבטחה.

אבשלום וילן: זה המהות.

אבשלום וילן: לכן הדיון הזה מיותר.

אבשלום וילן: איפה כן יעלה?

אבשלום וילן: לכל מנהלי האירועים, מנהלי הביטחון, זאת ההכשרה שתעלה.

אבשלום וילן: כי מאבטחים סדרנים זה יהיה כמו היום.

אבשלום וילן: במקום שוטרים.

שלמה סביה: כן אבל גם היום דרך אגב אבו יש השתתפות של שלושה גומרים במימון קורס הסדרנים.

אבשלום וילן: בחוק אי אפשר להכניס את העלות התקציבית.

אבשלום וילן: צריך להגיע להסדרים.

אבשלום וילן: אמרתי את זה למנכ"ל שלכם.

אבשלום וילן: חבל שזה עולה פה כי המשמעות היא שאין חוק.

מרב ישראלי: אם אתם רוצים את המנגנון הזה וכנראה זה מה שיהיה יכול להיות שבתנאי הכשרה למשל בסעיף (11) בסעיף של הסדרנים עבר הכשרה מקצועית כפי שהורה השר שאושרה על ידי המשטרה, אם אתם רוצים גם סמכות להכיר בגופים שיעשו את זה אז יכול להיות שצריך להגיד את זה.

מרב ישראלי: כי אחרת כל גוף שלכאורה יפעיל את התוכנית יכול להפעיל אותה בלי שאתם תאשרו אותו.

שלמה סביה: יש סעיף כזה בחוק סמכויות לשמירה על ביטחון הציבור.

30686: מירב קודם כל בסעיף (11) בסעיף קטן (4) עבר הכשרה מקצועית אני רוצה שזה יהיה כפי סוכם.

מרב ישראלי: אז אמרתי.

מרב ישראלי: פה יכול להיות שלא רק ההכשרה צריכה להיות כפי שהורה.

אבשלום וילן: אני הצעתי אדוני היושב ראש בסעיף (16) במקום שנתיים שלוש שנים.

אבשלום וילן: האם זה אפשרי או לא?

מיכאל מלכיאור: זה אפשרי.

משה אביבי: אבל שזה יהיה לכול בעלי התפקידים, לא רק הסדרן.

אבשלום וילן: לא כתוב בהוראות מעבר.

אבשלום וילן: פה הוראת מעבר מי שמונה כסדרן לשלוש שנים.

אבשלום וילן: מה אתה מציע עכשיו שיקח שלוש שנים נוהל הכשרה?

אבשלום וילן: ואם הוא יקח פחות.

רותם קמר: אנחנו גם צריכים לצאת באיזשהו צעד הסברתי לקבוצות.

אבשלום וילן: הסדרנים הקיימים שכל הנוהל הזה עד שלוש שנים.

אבשלום וילן: כל השאר יוצא לדרך.

רותם קמר: מה מנהל אירוע?

רותם קמר: מנהל אירוע לא יכול לצאת לדרך.

אבשלום וילן: רותם מה שאתה מציע אין תקציב אין כלום.

אפרת בורונובסקי: אני רק רוצה שיהיה לנגד עינינו שהוראת השעה שעוסקת היום בסדרנים באספות, התקנה שונתה אבל גם הוארכה עד מאי 2009 מתוך מחשבה של ועדת הפנים שעד אז כבר החוק הזה יתן הסדר.

מרב ישראלי: בהנחה שאין הסדר הם יצרכו כנראה להאריך את זה שוב.

יואל הדר: מי שהיה סדרן אז הוא יכול להמשיך עוד שלוש שנים.

מרב ישראלי: לגבי סדרנים צריך הוראת מעבר כי יש סדרנים קיימים.

מרב ישראלי: לגבי בעלי התפקידים האחרים אני חושבת שצריך לטפל בזה בנושא של התחילה.

מרב ישראלי: אולי סוג של הוראת מעבר לתקופה מסוימת שהם עומדים נגיד בחלק מתנאי ההכשרה, לפחות שיהיה מינימום, והשאר הם צריכים להשלים תוך זמן.

מרב ישראלי: זה בדרך כלל מה שעושים.

מרב ישראלי: בואו נגמור את המסמך של הממשלה ואז נחזור לכחול.

מרב ישראלי: אוקיי.

מרב ישראלי: אז חוק רישוי עסקים.

מרב ישראלי: בחוק רישוי עסקים אחרי סעיף (2) (ז) יבוא (2)(ח) נתכנס פה.

מרב ישראלי: לא יינתן רישיון או היתר זמני לפי חוק זה למתקני ספורט אלא אם כן ניתן אישור לכך מאת מי ששר התעשייה, המסחר והתעסוקה הסמיכו לכך.

מרב ישראלי: ושר התעשייה, המסחר והתעסוקה בהתייעצות עם שר המדע, התרבות והספורט יוצא בצו תוך 18 חודשים סוגים של מתקני ספורט עליהם תחול חובת האישור וכן יהיה רשאי לפטור בצו מחובת אישור סוגים של מתקני ספורט.

דרורי לסקר: דרורי לסקר משרד הפנים.

דרורי לסקר: אתם רציתם להוסיף בעצם התייחסות לחוק רישוי עסקים.

דרורי לסקר: אז משרד התמ"ת יהיה נותן אישור למתקני ספורט ושר התמ"ת בהתייעצות עם שר הספורט יקבע איזה מתקני ספורט הרישוי יחול עליהם בצו נפרד.

מרב ישראלי: אבל זה לא עונה לי, תגידו לי אם אני טועה, הנחיות שר התעשייה, המסחר והתעסוקה בהתאם לסמכותו לפי חוק רישוי עסקים.

מרב ישראלי: מה זה אומר?

מרב ישראלי: זה לא נכנס לי פה ל(א) ו(ב) כמה שאני מבינה.

דרורית לסקר: בשביל להכניס את ההנחיות פשוט צריך להוסיף פלוס בצו רישוי עסקים.

דרורית לסקר: זה תיקון בצו רישוי עסקים שהוא לא צריך להתבצע דרך החוק הזה.

דרורית לסקר: בצו רישוי עסקים מוסיפים פלוס ואז נותן האישור גם משרד התמ"ת.

מרב ישראלי: אם הוא לא מוסיף את הפלוס הזה אז אין הנחיות.

מרב ישראלי: זאת המשמעות.

אפרת בורגנסקי: יש לך את סעיף (16) אמירה שאומרת שהוא יוסיף פלוס באותם מתקנים.

מרב ישראלי: מה שנאמר פה חובת אישור שזה אישור מאת שר התעשייה לפי (א) ולפטור בצו מחובת אישור.

מרב ישראלי: זה מה שזה אומר.

מרב ישראלי: אני לא רואה פה שיש התייחסות להנחיות.

אפרת בורגנסקי: זו המסגרת שאומרת שר התמ"ת נכנס במקומות שהוא סבור שצריך בתוך המסגרת שנקראת מתקני ספורט אז שם הוא נכנס.

אפרת בורגנסקי: ברגע שהוא בפנים הוא נותן הנחיות.

אפרת בורגנסקי: ולהנחיות האלה הפנינו בסעיף ההגדרות.

אפרת בורגנסקי: משרד התמ"ת הלוגיקה היתה שבמקום שתהיה מעורבות של משרד התמ"ת בנושא הבטיחות בכל אירוע ואירוע כפי שהיה בדיונים הקודמים של ההצעה אנחנו הגענו לאיזושהי הסכמה שהיא קצת יותר נראית לנו סבירה והיא אומרת שמשרד התמ"ת יהיה מעורב ברישוי השנתי של מתקני ספורט וזו תהיה נקודת הזמן שבה הוא יקבע את ההוראות לענייני בטיחות.

אפרת בורגנסקי: אני חייבת להודיע לוועדה.

אפרת בורגנסקי: משרד התמ"ת לא ערוך כרגע לטפל בנושא הזה.

אפרת בורגנסקי: זה נושא חדש לגמרי שהוא לא טיפל בו מעולם והמשרד יצטרך תקציבים כדי להיערך וכדי לבצע את כל מה שמוטל עליו כאן.

מרב ישראלי: מה בדיוק מוטל עליו?

מרב ישראלי: משרד התמ"ת מוטל עליו לקבוע שסוגים שונים של מתקני ספורט יהיו חייבים ברישוי עסקים שנתי וזה אומר שבנקודת הזמן הזו של רישוי העסק יהיה צריך לבדוק את אותו מתקן, יהיה צריך לקבוע לו דרישות, יהיה צריך לראות האם הוא עומד בדרישות.

רונית תירוש: יש לכם שנה וחצי להיערך לנושא הזה.

רונית תירוש: תגידו תודה שהגשנו את החוק.

יובל יעקב: משרד האוצר מתנגד לניסוח הזה של שינוי חוק רישוי עסקים.

יובל יעקב: בהסכמה בין השרים מה שהוחלט זה ששר התמ"ת יכתוב הנחיות שייכנסו אולי לחוק רישוי עסקים וינחה את משרד הפנים כיצד לתת רישוי עסקים.

דרורית לסקר: לא היתה שום הסכמה לגבי שר הפנים.

דרורית לסקר: ההסכמה היחידה שהיתה היתה שיוסף פלוס ומשרד התמ"ת ייתן הנחיות.

דרורית לסקר: מה שכתוב פה עכשיו מואיל משרד התמ"ת ומואיל גם ההיבט שלכם.

דרורית לסקר: אז אתה לא מבין את השינוי שנעשה פה כדי לאפשר למשרד התמ"ת.

מרב ישראלי: אני רוצה להבין איפה ההנחיות.

מרב ישראלי: אני רוצה להבין את זה.

דרורית לסקר: ברישוי עסקים כל נותן אישור קובע את ההנחיות שלו.

מרב ישראלי: זה לא הנחיות.

מרב ישראלי: זה תנאים בתוך רישיון עסק.

דרורית לסקר: יש הנחיות בסיסיות שניתנות לפני שניתן רישיון עסק.

מרב ישראלי: מכוח מה ההנחיות האלה ניתנות?

דרורית לסקר: מכוח חוק רישוי עסקים.

מרב ישראלי: איזה סעיף בחוק רישוי עסקים נותן סמכות לשר התמ"ת לקבוע הנחיות שהן לא תנאים בתוך רישיון עסק.

מרב ישראלי: אישור זה לא רישיון.

דרורית לסקר: סעיף (11) א לחוק רישוי עסקים זה שר התמ"ת רשאי להתקין לעסקים טעוני רישוי כאמור בסעיף או לסוגים מהם תקנות בעניין בטיחותם של הנמצאים במקום העסק או בסביבתו לרבות תקנות שעניינם הוראות להדרכת מועסקים לצורך הבטחת המטרה.

מרב ישראלי: זה לא נאמר בשום מקום שההנחיות הם מכוח הסעיף הזה.

מרב ישראלי: שיגידו לנו איזה סעיפים בחוק רישוי עסקים.

מרב ישראלי: נבדוק את זה.

רונית תירוש: תעשו מיפוי של כל הסעיפים הרלוונטיים.

דרורית לסקר: סעיף (7) לחוק רישוי עסקים.

דרורית לסקר: נותן האישור רשאים להתנות את מתן הרישיון, ההיתר הזמני או האישור לפי העניין בתנאים שיש לקיימם לפני שיינתן הרישיון או ההיתר הזמני או להתנות את הרישיון או ההיתר הזמני בתנאים ורשאים הם להוסיף תנאים לרישיון על ההיתר הזמני שניתן והכל על מנת לקדם את מטרות הרישוי.

מרב ישראלי: ואתם מפרשים את זה גם כתנאים כלליים ולא רק תנאים ברישיון ספציפי.

מיכאל מלכיאור: אוקיי סגרנו.

יובל יעקב: אני רק יכול להשלים את עמדת משרד האוצר בעניין הזה.

יובל יעקב: בכל אופן משרד האוצר היא ששר התמ"ת לא יהיה מעורב ברישוי הפרטני של כל אירוע ואירוע.

יובל יעקב: הוא יתן הנחיות כלליות.

יובל יעקב: העמדה של משרד האוצר נובעת מתוספת התקנים שנוספה למשרד התמ"ת כתוצאה משינוי חוק רישוי עסקים באופן הזה.

יובל יעקב: אני רק רוצה להשלים את העמדה שלי.

יובל יעקב: בכל אופן הוא לא יהיה מעורב ברישוי הפרטני אלא ייתן הנחיות שייכנסו לחוק רישוי עסקים במקום הספציפי שם.

יובל יעקב: כיצד יש לרשיין עסקים בכל מה שקשור לביטחון.

מרב ישראלי: ואז איך ההנחיות האלו יבואו לידי ביטוי בפעילות של העסק?

מרב ישראלי: זה חייב להיות ברישיון.

יובל יעקב: שר הפנים אחראי על אכיפת חוק.

יואל הדר: סליחה.

יואל הדר: הוא לא מטעם משרד ראש הממשלה.

יואל הדר: הוא מטעם שר האוצר.

יואל הדר: לא קבענו שום הנחייה על שר האוצר פה, רק על שר התמ"ת בהסכמתו.

יואל הדר: לכן בכל הכבוד לך כמו שלא תתערב בנושא של ביטחון פנים אל תתערב בסמכויות של משרדים אחרים.

יואל הדר: אין לך סמכות בעניין הזה.

אבשלום וילן: כל מה שאנחנו דורשים זה לעמוד בתנאי החוק הקיים.

משרד התמ"ת: הנושא הזה של בטיחות באירועי ספורט מטופל היום במידה זו או אחרת על ידי המשטרה.

משרד התמ"ת: ואני מניחה שהמשטרה מקצה לכך משאבים.

משרד התמ"ת: האנשים שמוגדרים כרגע כאנשים שיצטרכו לטפל בעניין הזה מטפלים היום בכל מה שקשור בבטיחות ובריאות של עובדים בעבודה.

משרד התמ"ת: מה שהוועדה הזו כנראה רוצה שנעשה זה שניקח אנשים שמטפלים היום במניעת תאונות עבודה ונקצה מכוח העבודה שעומד לרשותם.

מיכאל מלכיאור: הממשלה לא רוצה באף אחד מהחוקים, לא רוצה שאנחנו נגדיר מה מקור התקציבי לאותו חוק.

מיכאל מלכיאור: אף פעם.

מיכאל מלכיאור: זה אסור לנו לעשות.

מיכאל מלכיאור: זה כלל גדול בתורה.

מיכאל מלכיאור: אתם לא יכולים מצד אחד להגיד שאסור לנו לקבוע את זה ומצד שני להגיד אנחנו לא יודעים לעשות.

מיכאל מלכיאור: זה חוק שבא, זה מוסכם על הממשלה.

מיכאל מלכיאור: זה ברור שיצטרכו להוסיף כמה אנשים.

מיכאל מלכיאור: זה לא בשמיים.

מיכאל מלכיאור: זה לא איזה סכומים, אפשר לחשוב שאנחנו מדברים על 470 מיליון שקל.

מיכאל מלכיאור: אתם תצטרכו לקבל את תוספת כוח האדם בין אם זה מתקציבכם ובין אם זה מתקציב תוספתי.

מיכאל מלכיאור: אני מקווה תקציב תוספתי.

מיכאל מלכיאור: ככה זה צריך להיות.

מיכאל מלכיאור: אבל זה דבר שמוסדר בתוך הממשלה.

מיכאל מלכיאור: לא הכנסת היא המקום לקיים את הדיון הזה.

אבשלום וילן: זה התקציב למועצה שפה הוזכר וקיים.

מיכאל מלכיאור: תודה.

מיכאל מלכיאור: אנחנו ממשיכים.

מרב ישראלי: אז אנחנו חוזרים לכחול.

מרב ישראלי: עד כמה שזכור לי הגענו לסעיף (5), תקנו אותי אם אני טועה.

מרב ישראלי: עבדנו כבר שלוש ישיבות על ההסדר של הממשלה.

מרב ישראלי: אני מזכירה שעשינו תיקונים לגבי משרד החינוך.

מרב ישראלי: אני מקריאה את (5).

מרב ישראלי: סמכות הרחקה לקצין משטרה.

מרב ישראלי: הורחק אדם על ידי שוטר בהתאם להוראות סעיף (4)(ט) או על ידי סדרן אירועי ספורט בהתאם להוראות סעיף (3)

גבי פיסמן: סעיף (ב) יש כאן איזשהו מדרג של פעולות ששוטר צריך לעשות לפני שהוא מרחיק.

גבי פיסמן: בדומה למדרג של פעולות הסדרן.

גבי פיסמן: אין כאן את העניין של ההתראה לפני הרחקה.

גבי פיסמן: יש מתן הוראות.

מיכאל מלכיאור: אנחנו דנו בזה בהרחבה.

מיכאל מלכיאור: גם על הנושא הזה של התראה.

מרב ישראלי: לדעתי זה מועתק.

מרב ישראלי: מחוק הבטיחות במקומות ציבוריים לא עשינו תיקון בעניין הזה.

מרב ישראלי: העברנו את סעיף (11)(א) רבתי מחוק הבטיחות לחוק הזה.

מרב ישראלי: אז (5) הורחק אדם על ידי שוטר בהתאם להוראות סעיף (4) (ב) או על ידי סדרן לאירועי ספורט בהתאם לסעיף (3) והתקיימו הנסיבות המפורטות בסעיף (9)(1) או (2) רשאי השוטר או הסדרן לאירועי ספורט לפי העניין לתת לו זימון להתייצב בפני קצין משטרה בתוך 72 שעות במועד שיקבע.

מרב ישראלי: בזימון לפי פסקה אחת יובהר לו, וכן יפורטו במקום, ומספר טלפון לקבלת תוכן החלטתו של קצין המשטרה לפי סעיף זה.

גבי פיסמן: כאן הייתי מבקשת להוסיף בסעיף (2) וכן יירשמו פרטיו הטלפוניים ליצירת קשר.

גבי פיסמן: משום שבהמשך בסעיפים הבאים יש אפשרות לתת החלטה בהעדרו מבלי שלפני כן מנסים להשיג אותו לכן הייתי מבקשת שבשלב הזה.

מיכאל מלכיאור: טוב.

מיכאל מלכיאור: אין בעיה.

מיכאל מלכיאור: נוסיף את זה.

מרב ישראלי: קצין משטרה לאחר ששמע את טענותיו של אדם לפי סעיף (א) רשאי להורות על הרחקה או הגבלה כמפורט בסעיף (10) (א) בשינויים המחויבים בתקופה שלא תעלה על 30 יום או עד למתן צו הרחקה או הגבלה כאמור (10)(א) על ידי בית המשפט.

מרב ישראלי: הורה קצין משטרה כאמור יחולו ההוראות בסעיף (10) (ב) בשינויים המחויבים לתקופה שקבע.

מרב ישראלי: לא יתייצב האדם בפני קצין משטרה במועד שזומן אליו כאמור בסעיף (א) רשאי קצין המשטרה להורות על הרחקתו לתקופה שלא תעלה על 30 ימים בהעדרו.

מרב ישראלי: מאותו מועד יראו את האדם כמי שנודע לו שהורחק לתקופה האמורה.

אפרת בורגנסקי: בדיוק בגלל זה רציתי את הסיפא.

גבי פיסמן: אני רוצה להוסיף.

גבי פיסמן: אחרי כאמור בסעיף (א) ינסה הקצין להשיגו טלפונית.

גבי פיסמן: אפשר לנסות לעשות מאמץ סביר לפני שנותנים החלטה כנגד אדם בהעדרו.

אבי שושן: סליחה.

אבי שושן: הוא מקבל זימון והוא לא מתייצב.

אבי שושן: מה את רוצה שירדפו אחריו?

מיכאל מלכיאור: שמענו הערה.

מיכאל מלכיאור: דחינו אותה.

מיכאל מלכיאור: אני לא מקבל את זה.

מיכאל מלכיאור: הוא זומן, הוא לא מגיע.

מיכאל מלכיאור: זה לא ששמים אותו בבית סוהר פה.

מיכאל מלכיאור: אנחנו נמצאים במישורת אחרונה של חוק שעבדנו עליו מאות שעות.

מיכאל מלכיאור: הערות שלא קיבלנו עד עכשיו לא ייכנסו עכשיו.

מיכאל מלכיאור: לא יעזור שום דבר.

מיכאל מלכיאור: יש לנו עוד חצי שעה ומירב מקריאה.

מיכאל מלכיאור: אם זה לא דברים ממש מהפכניים.

גבי פיסמן: הודעה על עצם מתן החלטה של אותו קצין ממונה.

גבי פיסמן: אפשר לדרוש שהיא תשלח לאדם שכנגדו ניתנה החלטה?

גבי פיסמן: התוקף של ההחלטה יהיה מיד אחרי שהיא תינתן אבל הודעה.

מיכאל מלכיאור: זה ברור שהוא צריך לקבל את ההודעה.

גבי פיסמן: אין את זה, אז אני מבקשת להוסיף.

אפרת בורגנסקי: המנגנון אגב הוא קיים.

אפרת בורגנסקי: לגבי פסילת רשיון לא רק הרחקה.

אפרת בורגנסקי: לא רק הרחקה ממשחקי כדורגל.

אפרת בורגנסקי: אני מדברת על רישיון נהיגה, זה המנגנון, פסילה מנהלית.

אפרת בורגנסקי: בגלל זה נאמר שבהודעה יהיה מספר טלפון, יהיו פרטים שבהם יכול אותו אדם ליצור קשר עם המשטרה משום שאם הוא בחר שלא להתייצב במועד שנרשם לו במפורש אז הוא זה שאמור לברר את ההחלטה.

אפרת בורגנסקי: זה המנגנון.

אפרת בורגנסקי: הוא עובד והוא נכון.

אפרת בורגנסקי: הוא יכול פשוט להתייצב.

אפרת בורגנסקי: ואז ישמעו אותו ויתנו החלטה בפניו.

יובל יעקב: סליחה אני צריך ללכת לישיבה אחרת.

יובל יעקב: אני מבקש שיירשם בפרוטוקול הסתייגות שר האוצר לסעיף (16) לתיקון חוק רישוי עסקים.

מרב ישראלי: תביא את זה בכתב חתום על ידי שר האוצר.

אבשלום וילן: מניסיוני בחודש האחרון בכנסת כל הסתייגות של שר האוצר נדחית.

מרב ישראלי: (ג) מניין הימים כאמור יחול במועד למתן ההחלטה על ידי קצין המשטרה.

מרב ישראלי: מי שקצין המשטרה הורה לגביו כאמור בסעיפים קטנים (ב) או (ג) רשאי לבקש מבית המשפט לבטל את החלטת קצין המשטרה ובית המשפט לאחר ששמע את התובע לפי סעיף (12) לחוק סדר הדין הפלילי או שוטר שהוסמך לכך על ידי המפקח הכללי של המשטרה רשאי לבטל את החלטת קצין המשטרה בתנאים או ללא תנאים ובלבד שלא יהיה בכך לפגוע בביטחון הציבור ובסדר הציבורי.

מרב ישראלי: (6) סעיף זה זה איסור הכנסת חפץ אסור למקום שבו מתקיים אירוע ספורט.

מרב ישראלי: בסעיף זה חפץ אסור כל אחד מאלה, כלי ירייה, חומר נפץ, סכין ואולר, הגדרתם בחוק העונשין, חומר מסוכן כהגדרתו בחוק החומרים המסוכנים יכלול את האמצעים הכימיים שהפעלתם גורמת לקולות נפץ, עשן, או אור לרבות חזיזים.

מרב ישראלי: חפץ שאחזקתו, השימוש בו מהווים עבירה.

מרב ישראלי: חפץ שקבע השר לביטחון פנים בתוספת השנייה.

מרב ישראלי: כל חפץ לרבות בעל חיים שלדעת קצין משטרה שהוסמך לכך על ידי המפקח הכללי של המשטרה יש בו או בשימוש בו כדי לפגוע בשלום הציבור, בבטיחות או בסדר במקום שבו מתקיים אירוע הספורט.

מרב ישראלי: הודעה על כך תוצג באופן נראה לעין במקום הכניסה לאירוע או בדרך סבירה אחרת במקום האירוע.

גבי פיסמן: לסעיף קטן (6) אני מבקשת הבהרה.

גבי פיסמן: זה לא ברור מה זה חפץ שאחזקתו או השימוש בו מהווים עבירה.

גבי פיסמן: גם אדם שנכנס למגרש ספורט עם שעון גנוב על היד שלו אז זה חפץ שהאחזקה שלו מהווה עבירה.

רונית תירוש: תגידי אין פה שיקול של אדם סביר.

רונית תירוש: החוק הוא חוק למניעת אלימות.

רונית תירוש: מה שעון ככלי מאיים?

רונית תירוש: באמת קצת שכל ישר צריך להפעיל.

רונית תירוש: מה שייך שעון לאלימות בספורט?

גבי פיסמן: רק נתתי דוגמה לסיטואציה אבסורדית.

גבי פיסמן: זה תקנות בטיחות.

גבי פיסמן: אם מבקשים לאסור הכנסת חפץ שאחזקתו או השימוש בו מהווים עבירה אז מה הכוונה?

אבשלום וילן: יש אגרופן.

אבשלום וילן: את יודעת מה זה אגרופן?

גבי פיסמן: כן.

אבשלום וילן: יש חתיכת זכוכית.

אבשלום וילן: כל החפצים ששוטר רואה ובודק ואומר אלה מסוגלים לשימוש באלימות.

אבשלום וילן: הרי אנחנו רוצים להוציא את האלימות.

אבי שושן: מה שאת אומרת זה לפרט רשימה ולרוץ למחוקק כל פעם.

מרב ישראלי: השר לביטחון הפנים רשאי לקבוע בצו בתוספת השנייה חפץ אסור נוסף לרשימת החפצים האסורים והמוגדרים בסעיף קטן (א) (1-6) המכניס למקום שבו מתקיים אירוע ספורט חפץ אסור כהגדרתו בסעיף קטן (א) (1-6) דינו מאסר חמש שנים.

מרב ישראלי: המכניס למקום שבו מתקיים אירוע ספורט חפץ המפורט בתוספת השנייה או חפץ אסור מוכרז דינו מאסר שנתיים.

מרב ישראלי: הקצין המוסמך רשאי להתיר את הכנסתו של חפץ אסור למקום שבו מתקיים אירוע ספורט.

מרב ישראלי: יתיר כאמור הוצגה הודעה על התרת החפץ האסור באופן נראה לעין במקום הכניסה לאירוע וידוע על כך בדרך סבירה אחרת במקום האירוע לא יחולו לגבי אותו חפץ אסור, הוראות סעיפים קטנים (ג) ו(ד) לפי העניין.

מרב ישראלי: המתבטא התבטאות גזענית במהלך אירוע ספורט דינו מאסר שנתיים.

מרב ישראלי: בחוק זה התבטאות גזענית קריאה של מילים, צלילים או נהמות וכן התבטאות חזותית על ידי אדם לבדו או יחד עם אחר או במקהלה שיש בהם איום, השפלה, ביזוי, גילוי איבה, עוינות, אלימות וגרימת מדנים כלפי אדם, ציבור, או חלקים של האוכלוסייה והכול בשל צבע או השתייכות לגזע או דת או למוצא לאומי אתני.

גבי פיסמן: אני מבקשת להעיר לגבי סעיף (7) אני פשוט רוצה להפנות את תשומת הלב גם לסעיפים אחרים שמדברים על פרסומי הטרדה והסתה לגזענות בחוק העונשין.

גבי פיסמן: תמיד יש קשר בין עצם ההתבטאות למטרה כפולה.

גבי פיסמן: כאן עצם ההתבטאות היא מהווה עבירה.

גבי פיסמן: וצריך להוסיף איזשהו קשר בין ההתבטאות עצמה למטרה פסולה.

רונית תירוש: לא רוצה.

רונית תירוש: רוצה שכולם ידברו יפה.

אבשלום וילן: גבירתי המלומדת הקריאות הגזעניות זה בעקבות וופה וההתמודדות בכל העולם.

אבשלום וילן: במגרשי ספורט יש תרבות קלוקלת מאוד עם קריאות גזעניות בעלות אופי ספציפי מאוד ולכן אין להגדרות.

אבשלום וילן: הן הועתקו מהמדיניות האירופיות שעשו בדיוק אותו דבר וחוקים הרבה יותר חמורים.

אבשלום וילן: על זה אנחנו עובדים.

סנגוריה ציבורית: באופן מעשי אני גם לא רואה איך אפשר לאכוף את הסעיף הזה שבדרך כלל קריאות גזעניות הן מתבצעות במקהלה.

סנגוריה ציבורית: עכשיו מקהלה של מאה איש יקראו קריאה גזענית.

אבשלום וילן: שיקחו עשרה ועשרים.

אבשלום וילן: שעשרים ישבו בכלא שנה על קריאות גזעניות, התופעה תיפסק.

אבשלום וילן: אני פעם בשבוע בהתנדבות אתן הרצאות לאותם שמונים כנגד האסון של האנושות בתופעות הגזעניות.

מיכאל מלכיאור: ואיך את רוצה לקיים את זה?

מיכאל מלכיאור: אם היתה זיקה אז איך היית עושה את זה?

רונית תירוש: היא לא רוצה.

רונית תירוש: היא מסנגרת.

רונית תירוש: היא רוצה להוציא אותו נקי מהעניין.

מיכאל מלכיאור: בגלל זה אין אף פעם ענישה במדינת ישראל על כול הגזענות שמסתובבת פה.

מיכאל מלכיאור: בואו נמשיך.

מרב ישראלי: הנכנס לשדה המשחק בזמן אירוע ספורט מוסדר בלא היתר מאחראי הבטיחות, משוטר או מסדרן לאירוע הספורט דינו מאסר שנה, בסעיף זה אחראי הבטיחות כמשמעותו בחוק הבטיחות, שדה המשחק, המקום המיועד והמסומן לקיום פעילות הספורט.

מרב ישראלי: כאן זה רק באירוע ספורט מוסדר, זה לא בכל אירוע ספורט.

מרב ישראלי: לבקשת התובע רשאי בית המשפט לתת לאדם צו הרחקה או הגבלה כאמור בסעיף (10) אם רק יתקיים אחד מהם.

מרב ישראלי: האדם מתנהג באופן אלים או תוך הפרת הסדר הציבורי באירוע ספורט או שקיים לגביו חשד סביר שעבר עבירה הקשורה לספורט או לא ציית להוראות שוטר או סדרן לאירועי ספורט.

מרב ישראלי: התנהגותו של האדם במהלך אירוע ספורט נותן בסיס סביר לחשש שהוא עלול בעתיד באופן אלים ותוך הפרת הסדר הציבורי באירוע ספורט או להתבטא גזענית.

מרב ישראלי: צו הרחקה או הגבלה.

מרב ישראלי: בית משפט רשאי לתת צווים לחוק זה, צו הרחקה או הגבלה, כמפורט להלן: צו האוסר על אדם לעשות את אלה, כולם או מקצתם.

מרב ישראלי: להיכנס למקום שבו מתקיים אירוע ספורט באירוע ספורט מסוים, להיכנס למקום שבו מתקיים אירוע ספורט לתקופה שלא תעלה על שלוש שנים, להימצא בתחום מרחק מסוים שיקבע כי קבע מקום שבו מתקיים אירוע ספורט, אירוע ספורט מסוים או בתקופה שלגביה ניתן צו לפי פסקה משנה ב.

מרב ישראלי: (2) צו הקובע הגבלות לכניסתו של אדם לאירוע ספורט מסוים, לכניסתו של אדם לאירוע ספורט לתקופה שלא תעלה על שלוש שנים, להימצאותו של אדם במקום שבו מתקיים אירוע ספורט לתקופה שלא תעלה על שלוש שנים.

מרב ישראלי: ניתן צו הרחקה או הגבלה לפי סעיף קטן (א) יתייצב האדם שלגביו ניתן הצו בתחנת משטרה כשעה לפני פתיחת אירוע הספורט או האירוע הספורט שלגביו ניתן הצו וישהה בה עד שעה לאחר סיומה, כפי שיקבע בית המשפט אלא אם כן קבע בית המשפט אחרת מנימוקים מיוחדים שיפורטו בהחלטתו בהתחשב בין היתר בתקופה שניתנה לצו הרחקה או הגבלה.

גבי פיסמן: באופן מעשי הסעיף מקנה סמכות מעצר אוטומטית.

מרב ישראלי: אנחנו דנו בזה.

מרב ישראלי: אני סברתי כמוך.

מרב ישראלי: צו הרחקה או הגבלה יכול שיחיל גם דרישה או ערובה לקיומו, הוראות להתנהגות נאותה באירועי ספורט בעתיד והוראות בדבר סידורים מיוחדים הנדרשים להבטחת קיומו של הצו.

מרב ישראלי: בצו יפורטו תנאי הערובה כאמור בסעיף קטן (ג) לרבות תקופת תוקפה שלא תעלה על שנה נוספת שתחילתה אחרי מועד מתן הצו.

מרב ישראלי: בית המשפט רשאי מנימוקים מיוחדים שיפורטו בהחלטתו להאריך את תקופת תוקפה של הערובה כאמור בסעיף קטן (ד) לתקופה שלא תעלה על שנה מיום שיפוג תוקפה של הערובה.

מרב ישראלי: הרחקה או הגבלה לאחר הרשעה.

מרב ישראלי: הורשע אדם בעבירה הקשורה לספורט יתן בית המשפט שהרשיעו צו להרחקתו לפי סעיף (10)(א) (1) לתקופה שלא תעלה על חמש שנים אלא אם כן קבע בית המשפט אחרת.

מרב ישראלי: הנימוקים מיוחדים שיפורטו בהחלטתו.

מרב ישראלי: בסעיף זה הורשע לרבות מי שנקבע שביצע את העבירה.

מרב ישראלי: צו הרחקה או הגבלה או צו להארכת תוקפה של ערובה לפי סעיף (10) יינתן במעמד שני הצדדים ואולם רשאי בית המשפט לתת צו כאמור במעמד צד אחד אם הוזמן המשיב ולא התייצב כדין.

מרב ישראלי: ניתן צו כאמור בסעיף קטן (א) שלא במעמד המשיב רשאי בית המשפט לבקשתו של המשיב לחזור ולדון בבקשה למתן הצו בנוכחות שני הצדדים אם שוכנע כי נבצר ממנו להתייצב מסיבה מוצדקת או אם הוא סבור כי הדבר דרוש כדי למנוע עיוות דין.

מרב ישראלי: המועצה למניעת אלימות בספורט ותפקידיה.

מרב ישראלי: מוכרת בזה המועצה למניעת אלימות בספורט ואלה תפקידיה.

מרב ישראלי: להציע דרכים לשיתוף פעולה לשם מניעת אלימות בספורט בין משרדי הממשלה, הרשויות המקומיות, משטרה, כוחות ההצלה, התאחדויות וגופים אחרים הפועלים בתחום הספורט ולפעול לקידום שיתוף פעולה זה.

מרב ישראלי: לגבש תוכניות לפעולה ולתפעול בנושא אלימות בספורט ובכלל זה להציע חקיקה והוראות משמעת בנושא זה.

מרב ישראלי: לעודד פעולות הסברה לשם העמקת המודעות הציבורית לנושא מניעת האלימות בספורט.

מרב ישראלי: להמליץ לשר על כללי ההתנהגות באירוע ספורט לשם מניעת האלימות בספורט.

מרב ישראלי: להציע למערכת החינוך ומוסדות החינוך השונים תוכניות ללימודים עיוניים ומעשיים בנושא החינוך למניעת האלימות בספורט.

מרב ישראלי: לקיים קשרים עם גופים בארץ ובחוץ לארץ הפועלים בתחום מניעת האלימות בספורט.

מרב ישראלי: לרכז מידע על יזום עריכה של מחקרים וספרים ולפרסמם ולפתח ידע בתחום פעולתה של המועצה בכפוף להוראות כל דין.

מרב ישראלי: למלא כל תפקיד אחר שהוטל עליה.

מרב ישראלי: (14) השר ימנה את חברי המועצה ואלה הם: שופט בדימוס שימונה לאחר התייעצות עם שר המשפטים והוא יהיה היושב ראש.

מרב ישראלי: ראש מנהל הספורט במשרד המדע, התרבות והספורט.

מרב ישראלי: הוא יהיה ממלא מקום היושב ראש.

מרב ישראלי: עובד בכיר במנהל הספורט.

מרב ישראלי: עובד בכיר במשרד ראש הממשלה לפי המלצת ראש הממשלה.

מרב ישראלי: עובד בכיר במשרד הביטחון כנ"ל, עובד בכיר במשרד החינוך כנ"ל, עובד בכיר במשרד המשפטים כנ"ל, קצין בכיר במשטרת ישראל כהגדרתו בפקודת המשטרה, לפי המלצת המפכ"ל, עובד בכיר במשרד הפנים, יושב ראש המועצה כהגדרתה בחוק הסדר ההימורים בספורט או חבר אחר במועצה שהוא מינה לעניין זה, יושב התאחדות לכדורגל או ממלא מקומו, יושב ראש איגוד הכדורסל או ממלא מקומו, חבר הנהלת הועד האולימפי, נציג שחקני העבר ששיחק בנבחרת ישראל שנתיים לפחות, מנהל איצטדיון שבו מתקיימים אירועי ספורט, נציג ציבור בעל מעמד בשדה העשייה והמחקר ובתחום מניעת האלימות והגזענות.

מרב ישראלי: המילים מנהל איצטדיון בזמנו אמרנו שנשאיר את זה לשנייה ולשלישית אם אפשר להגדיר את זה בצורה יותר ברורה.

רותם קמר: אפשר לקבוע איצטדיון בסדר גודל מסוים, מעל עשרת אלפים איש.

מרב ישראלי: השאלה בכלל אם המילה מנהל איצטדיון זה תפקיד.

רותם קמר: מנהל אירוע באיצטדיון מעל עשרת אלפים איש.

מרב ישראלי: אז מנהל אירוע ספורט שזה מה שהגדרנו פה באיצטדיון שיש בו מעל עשרת אלפים צופים.

מרב ישראלי: לא ימונה לחבר המועצה מי שהורשע בעבירה שמפאת חומרתה או נסיבותיה אין הוא ראוי לשמש חבר המועצה.

מרב ישראלי: נציגי האוהדים מקרב הקבוצות השונות ונציגים של ארגוני שחקנים שונים יוזמנו לדיוני המועצה וישתתפו בהם כמשתתפים.

מרב ישראלי: חברי המועצה שהם עובדי משרד ממשלתי או נציגי גופים כאמור בסעיף קטן (א) יהיו בעלי ידע בתחומים הנוגעים לתפקידי המועצה.

מרב ישראלי: לצורך מילוי תפקידיה רשאית המועצה למנות ועדות משנה בין חבריה ולצרף לוועדות אלה למי שאינו נמנה עם חבריה ובלבד שהיושב ראש כל ועדת משנה יהיה חבר המועצה ולפחות חמישית מחבריה יהיו חברי המועצה.

מרב ישראלי: חברי המועצה יבחרו לתקופה של ארבע שנים וניתן לשוב ולמנותם לתקופה נוספת כאמור.

מרב ישראלי: צריך להגיד לתקופות נוספות.

מרב ישראלי: חבר המועצה יחדל לכהן לפני תום תקופת כהונתו בהתקיים אחד מאלה, הוא התפטר במסירת כתב התפטרות לשר.

מרב ישראלי: חדל להתקיים בו תנאי שבסעיף (14)(א).

מרב ישראלי: הוא הורשע בעבירה.

מרב ישראלי: השר רשאי להעביר חבר מועצה מכהונתו לפני תום תקופת כהונתו בהתקיים אחד מאלה, נבצר ממנו, נעדר בלא סיבה מוצדקת שלוש ישיבות, לא ממלא כראוי את תפקידו.

מרב ישראלי: קיום המועצה, סמכויותיה ופעולותיה לא ייפגעו מחמת שנתפנה מקומו של חבר בה.

מרב ישראלי: ניגוד עניינים.

מרב ישראלי: חבר המועצה יימנע מהשתתפות בדיון בישיבות אם הנושא הנדון נוגע לו במישרין או בעקיפין, לבין תפקידו, לבין עניין אישי לבין תפקיד אחר שלו.

מרב ישראלי: חבר המועצה לא יטפל במסגרת תפקידו בנושא העלול לגרום לו להימצא במצב כאמור גם מחוץ לישיבות.

מרב ישראלי: התברר לחבר כי נושא הנדון בישיבה ומטופל על ידיו עלול לגרום לו להימצא במצב של ניגוד עניינים יודיע על כך ליושב ראש המועצה.

מרב ישראלי: לעניין סעיף זה, אחת היא אם יהיה תמורה או שלא בתמורה, סעיף זה עניין אישי, לרבות עניין אישי של קרובו, או עניין שגוף שקרובו מנהלים חברים האחראים בו, או עניין של גוף שיש לכל אחד חלק במניות, בזכות לקבל רווחים, קרוב, בן זוג, הורה, אח או אחות, ילד, או אדם אחר הסמוך על שולחנו של חבר המועצה.

מרב ישראלי: המועצה תתכנס לפחות ארבע פעמים בשנה.

מרב ישראלי: יושב ראש המועצה ינהל את ישיבותיה.

מרב ישראלי: הוא יזמן את ישיבות המועצה, ויקבע את מועדן, מקומן וסדר יומן.

מרב ישראלי: המועצה תקבע את סדרי עבודתה.

מרב ישראלי: יושב ראש המועצה זכאי לקבל גמול עבור השתתפותו בישיבות המועצה כפי שייקבע השר בהסכמת שר האוצר.

מרב ישראלי: תקציב המועצה ייקבע בתחום הפעולה ספורט במסגרת תקציב משרד המדע, התרבות והספורט בחוק תקציב שנתי, לעניין זה תחום פעולה וסעיף תקציב כהגדרתם בחוק תקציב שנתי כמשמעותו בחוק התקציב.

מרב ישראלי: השר יקבע כללי התנהגות באירועי ספורט.

מרב ישראלי: מי שמקיים אירוע ספורט מוסדר יפרסם כללים אלה במקום בולט, במקום שבו מתקיים אירוע ספורט, בדרך שיקבע השר.

מרב ישראלי: גם את זה השארנו לשנייה והשלישית והשאלה היתה מה הכללים האלה באים להוסיף ומה המשמעות שלהם.

מרב ישראלי: אז הוא קובע את זה.

מרב ישראלי: זה נתלה.

מרב ישראלי: אבל אין לזה משמעות.

מרב ישראלי: אין סנקציות.

מרב ישראלי: זה סעיף תלוש קצת.

מרב ישראלי: זה כללי התנהגות כלפי הצופים.

מרב ישראלי: הוא יקבע את הכללים.

מרב ישראלי: זה יפורסם באירוע ספורט.

מרב ישראלי: זה לא כללים שהם תקנות.

יואל הדר: למה שלא נכניס את זה כעבירה שקשורה בספורט?

מרב ישראלי: לא.

מרב ישראלי: לא.

מרב ישראלי: בשום פנים ואופן לא.

מרב ישראלי: אתה רוצה לקבוע תקנות, אתה רוצה לקבוע הוראות עונשיות תקבע.

מרב ישראלי: אבל לקבוע כללים להיכנס בשערים אחד אחד אין לזה משמעות אמיתית.

מיכאל מלכיאור: אבל כבר אמרנו על הכללים.

מיכאל מלכיאור: היה את זה.

שלמה סביה: זה תפקידיה של המועצה בסעיף (4).

רונית תירוש: אז בואו נוסיף שהשר מוסמך לקבוע.

מיכאל מלכיאור: אין לזה שום משמעות.

יואל הדר: יש לזה משמעות נורמטיבית.

מיכאל מלכיאור: אנחנו נשאיר את הסעיף כמות שהוא וזהו.

מרב ישראלי: השר לאחר התייעצות עם השר לביטחון פנים, עם שר המשפטים ועם המועצה רשאי לשנות בצו את התוספת הראשונה.

מרב ישראלי: אין בהוראות חוק זה כדי לגרום להוראות כל דין לרבות חוק הבטיחות.

מרב ישראלי: השר ממונה על בצוע חוק זה והוא רשאי להתייעץ עם השר לביטחון פנים ועם שר המשפטים להתקין תקנות לביצועו.

מרב ישראלי: חוק הבטיחות למקומות ציבוריים.

מרב ישראלי: כאן זה התיקונים העקיפים של המחיקות וההעברות וכל הדברים האלה.

מרב ישראלי: בסעיף (1) ההגדרה בית משפט תימחק.

מרב ישראלי: במקום ההגדרה, ספורט, פעילות ספורט, עונת ספורט וכן התאחדות ואיגוד יבוא ספורט או פעילות ספורט כהגדרתם בחוק הספורט.

מרב ישראלי: בסעיף (2)(א) בפסקה (3) יבוא סדרן בטיחות לרבות סדרן לאירועי ספורט כהגדרתו בחוק לאיסור אלימות בספורט תשס"ח 2008.

מרב ישראלי: פיסקה (6) תימחק.

מרב ישראלי: סעיפים (11)(א) עד (11) (ד) שהעברנו אותם לחוק הזה והתוספת השנייה בטלים.

מרב ישראלי: התוספת הראשונה בכותרת במקום תוספת ראשונה בתוספת.

מרב ישראלי: אוקיי.

מרב ישראלי: הגענו לנושא של התחילה.

מיכאל מלכיאור: הנושא של התחילה.

מיכאל מלכיאור: היו דברים שונים בנושא של התחילה.

רותם קמר: ההצעה שלנו היתה שכול הנושאים שקשורים בענישה והרחקה התוקף שלהם יהיה מיידי.

רותם קמר: כלומר עם הפרסום של החוק הזה ברשומות.

רותם קמר: כל מה שקשור לנושא הרישוי, כל זה יכנס לתוקף בעוד שלוש שנים.

רותם קמר: צריך לראות איפה זה עומד מבחינת ההיערכות של המשרדים, הקורסים, מנהלי האירוע.

רותם קמר: ככה אנחנו רואים את זה.

רותם קמר: גם מבחינת הקבוצות וההסברה שלנו זה צריך לקחת זמן כל הנושא הזה.

מיכאל מלכיאור: אתם רוצים שזה ייקח כל כך הרבה שנים עד שיהיו כל הדברים האלה?

רותם קמר: אנחנו רוצים שזה יהיה אבל אני לא רוצה שייוצר מצב שאין.

רותם קמר: כלומר שמטילים עלינו אחריות בלי שיש מנהל אירוע.

רותם קמר: לא אכפת לי שזה יהיה יותר קצר שלשרים תהיה אפשרות בתקנות.

רונית תירוש: אנחנו נציע שנתיים.

רותם קמר: שנתיים.

רותם קמר: ובמידה ולא עומדים בשנתיים השרים יוכלו לדחות את זה בעוד חצי שנה, עוד שנה.

רותם קמר: גם אותם להגביל.

אבשלום וילן: תחילה בעוד שנתיים?

מיכאל מלכיאור: הוא אמר שכול הדברים שקשורים לענישה זה מיידית וכל הדברים שקשורים לרישויים ובעלי תפקידים.

אבשלום וילן: הרי מה יקרה?

אבשלום וילן: אנחנו מכירים.

אבשלום וילן: כל מה שקשור במתן כסף להכשרות וכו' אם יהיה כתוב בעוד שנתיים, שנתיים לא יהיה כסף.

אבשלום וילן: זה המשמעות של זה.

אבשלום וילן: צריך לכתוב את זה יותר חכם.

אבשלום וילן: שבכל הנושאים הדורשים הכשרות מיוחדות החוק יכנס לתוקפו רק עם ביצוע ההכשרות.

אבשלום וילן: כי אם אני מגביל את זה באוצר.

מיכאל מלכיאור: אז זה יהיה יותר גרוע.

מיכאל מלכיאור: אז בעוד שנתיים לא יהיה לך.

אבי שושן: עלול ליצור מוטיבציה שלילית.

אבשלום וילן: זה בדיוק מה שאני מחפש למנוע.

רותם קמר: אם אתה לוקח את השר לביטחון פנים שיש לו אינטרס שזה יצא ממנו ויעבור לגופים אזרחיים ואתה לוקח את שר הספורט שיש לו אינטרס לשמור על גופי הספורט, לראות שהם באמת מוכנים לקיום החוק הזה, ושניהם בהתייעצות אחת יכולים להעריך את זה במידה שנדרש אני חושב שיוצא איזשהו איזון.

מרב ישראלי: אני אגיד לך מה קורה, אנחנו לא אוהבים את הדברים האלה.

מרב ישראלי: אנחנו חושבים שהכנסת בשלוש קריאות קובעת מועד תחילה, במקרה הזה ארבע קריאות, קובעת מועד תחילה, רק במקרים מאוד נדירים מאוד רצוי שהשרים לא אחר כך יבואו וישנו משהו.

רותם קמר: תגבילי אותם גם בעניין הזה.

רותם קמר: תגידי חצי שנה.

מרב ישראלי: אני אומרת לך מהניסיון שלי.

מרב ישראלי: פעם קבענו את זה.

מרב ישראלי: כמובן שהם האריכו.

מרב ישראלי: אז אין לזה משמעות.

מרב ישראלי: הם יגידו לא הספקנו ויאריכו.

רותם קמר: ומה יהיה אם עוד שנתיים?

מיכאל מלכיאור: ומה יהיה אם עוד שלוש שנים?

מרב ישראלי: צריך לראות מה הגיוני.

אבשלום וילן: לכן אני נגד לקבוע פה מועד.

רותם קמר: שנתיים זה יהיה מקובל עלינו.

אבשלום וילן: זה טעות עם השנתיים.

אבשלום וילן: זה טעות קביעת הזמן כי לא תקבל גרוש.

אבשלום וילן: תקשיב מה מירב מסבירה לך פה.

אבשלום וילן: איך עובדת הפרוצדורה מבחינת קבלת חוק.

רותם קמר: אבו אבל אנחנו מבחינת הקבוצות צריכים להיערך לדבר כזה.

אבשלום וילן: אז ייקח לך שנתיים להיערך.

אבשלום וילן: אבל איש לא יתבע אותך אם לא העבירו את הקורסים האלה.

רותם קמר: לפי החוק הזה אני מיד נהיה עבריין.

רותם קמר: אני לא יכול לקיים אירוע ספורט אם אין לי את הדברים האלה.

מיכאל מלכיאור: אם אפשר להפריד בין כל הדברים שאפשר מיידית.

מרב ישראלי: כל הפרק של הממשלה הוא לא מיידי.

מיכאל מלכיאור: זה הנושא של השנתיים.

מרב ישראלי: זה שנתיים.

מרב ישראלי: עכשיו ככה.

מרב ישראלי: סדרנים זה גם נכון?

מרב ישראלי: כאן יש הוראת מעבר.

אפרת בורגנסקי: יש הבדל בין הוראת מעבר שאומרת שמי שסדרן היום יוכל להישאר סדרן.

מרב ישראלי: בגלל שהיום יש סדרנים ויש הוראת מעבר יכול להיות שזה יהיה פחות משנתיים.

אבי שושן: אם הולכים להרחיב להם את ההכשרה תהיה בעיה.

אבשלום וילן: הסדרנים אין בעיה.

רותם קמר: הסדרנים גם היום פועלים.

מרב ישראלי: סמכויות זה מיידי.

מרב ישראלי: (3) מיידי.

מרב ישראלי: (4) מיידי.

מרב ישראלי: (5) כנ"ל.

מרב ישראלי: (6) זה עבירות.

מרב ישראלי: (9) (10) זה סעיפים שקיימים.

מרב ישראלי: רק תיקנו אותם בחלקם.

מרב ישראלי: הרחקה או הגבלה זה מיידי.

מרב ישראלי: סדרי דין גם בעצם.

מרב ישראלי: (12) מיידי.

מרב ישראלי: מועצה צריך קצת זמן למינוי.

מרב ישראלי: תגידו לי כמה.

רותם קמר: חצי שנה.

מיכאל מלכיאור: שישה חודשים.

מרב ישראלי: כל הפרטים של המועצה.

מרב ישראלי: כללי התנהגות באירועי ספורט.

רותם קמר: צריך את המועצה.

רותם קמר: שנה.

מרב ישראלי: שינוי תוספת זה יכול להיות מיידי.

מרב ישראלי: (25) זה מיידי.

מרב ישראלי: (26) זה מיידי.

מרב ישראלי: חוק הבטיחות זה צריך תיקון.

מרב ישראלי: תחילה אנחנו נפרט.

אפרת בורגנסקי: יש לנו תיקון לעניין סדרנים.

אפרת בורגנסקי: נגיד היום אדם שלא היה סדרן ורוצה להתחיל להיות סדרן.

אפרת בורגנסקי: ממתי הוא צריך לעמוד בתנאים?

אפרת בורגנסקי: בחשיבה נוספת זה כן מצריך איזושהי היערכות.

מיכאל מלכיאור: כמה זמן אתם רוצים?

אבי שושן: חצי שנה.

אבי שושן: אולי שנה.

שלמה סביה: זה במידה ויימצאו התקציבים.

שלמה סביה: מה שאבי מדבר זה להכין תוכניות וזה בסדר גמור.

שלמה סביה: אבל להוציא את זה לפועל זה לא פשוט.

מרב ישראלי: שנה.

מרב ישראלי: חוץ מזה על גבי השנה הזאת אני מזכירה שיש את סעיף הוראת המעבר שבואו נראה עכשיו אם הוא הגיוני לאור זה שנתנו עוד שנה.

מרב ישראלי: אני אומרת ככה, סעיף הסדרנים נכנס לתוקף תוך שנה.

מרב ישראלי: מה שהוראת אומרת זה ככה.

מרב ישראלי: מי שמונה כסדרן טרם כניסתו לתוקף של סעיף הסדרנים כי זה לא חוק.

אפרת בורגנסקי: זה צריך להיות מותנה בתקופת תוקפה של הוראת השעה שקיימת היום בתקנות.

מרב ישראלי: זה שני דברים.

מרב ישראלי: קודם כל זה מי שמונה טרם כניסתו של סעיף הסדרנים שזה שנה.

מרב ישראלי: הוא יכול להמשיך עוד שנתיים.

אפרת בורגנסקי: החל מה-31 במאי 2009 אין הוראת שעה בתוקף.

אפרת בורגנסקי: אנחנו היום ביולי.

מרב ישראלי: מה עשיתם לפני כן?

אפרת בורגנסקי: מוסד הסדרנות הוא משהו שנולד והשתכלל בשנים האחרונות.

אפרת בורגנסקי: הוראת השעה, אני הייתי בוועדת הפנים היתה ביקורת על זה ששוב באים ומבקשים הארכה ובסוף נתנו.

אפרת בורגנסקי: אני מציעה ליצור חיבור.

אפרת בורגנסקי: זאת אומרת הסעיף הזה ייכנס לתוקף ב-31 למאי 2009.

שלמה סביה: אני מתנגד.

שלמה סביה: אנחנו מתנגדים.

שלמה סביה: לא נעמוד בלוח זמנים הזה.

שלמה סביה: אני מצטער.

שלמה סביה: אני מאוד ריאלי.

אושרה קנצפילסקי: תצטרכו להאריך את הוראת השעה.

שלמה סביה: גם היום אין מספיק סדרנים.

אבי שושן: זה סדרנים אחרים, זה בתי ספר אחרים.

מרב ישראלי: פיסקה 3.

מרב ישראלי: סעיף (2)(א) שר הפנים בהתייעצות עם שר המשטרה רשאי לקבוע לאספות הוראות בעניינים אלה.

מרב ישראלי: סדרני בטיחות שיתמנו על ידי האחראי לבטיחות באספה ושיעמדו לרשותו בסימני ההיכר של סדרנים אלה.

מרב ישראלי: זה מה שיש בחוק הבטיחות.

מרב ישראלי: אבל ההסמכה בחוק היא כללית.

אפרת בורגנסקי: סדרן לצורך שמירה על הסדר הציבורי אפשר למנות היום רק מכוח התקנות.

מרב ישראלי: והתקנות חלות רק על אירועי ספורט?

אפרת בורגנסקי: רק על אירועי ספורט.

מרב ישראלי: אני לא רוצה לעשות את זה.

מרב ישראלי: אם הדין יפסיק להתקיים אני נותנת פה חיים לדין לא קיים.

מרב ישראלי: אני לא רוצה לעשות את זה.

מיכאל מלכיאור: למה אי אפשר לעשות את זה עד ה-31 במאי 2009?

מרב ישראלי: אפשר.

מרב ישראלי: הם טוענים שלא יעמדו בזה.

מיכאל מלכיאור: לא.

מיכאל מלכיאור: יעמדו.

מיכאל מלכיאור: זה שנה.

אבשלום וילן: כבוד היושב ראש, אנשי המשטרה יש לי בקשה.

אבשלום וילן: מיכאל אתה שאלת אותי קודם.

אבשלום וילן: בסעיף (6) ואני פסקתי שמנהל יו"ר ספורט יהיה אחראי.

אבשלום וילן: עכשיו אני שואל אם בסעיף (6) בנייר הלבן אתם הבאתם, אתה מוכן לעשות חצי פשרה ולהגיד מנהל אירוע ספורט יפעל למילוי הוראות חוק זה.

אבשלום וילן: ובכלל זה יהיה אחראי כמפורט להלן.

אבשלום וילן: הכול בכפוף להוראות משטרה ואז יש לנו את כל הסעיפים.

אבשלום וילן: השאלה אם אתם יכולים לחיות עם זה או לא.

אבשלום וילן: תגידו כן.

מיכאל מלכיאור: אני חושב שלא צריכה להיות לכם בעיה בזה.

מיכאל מלכיאור: תודה רבה.

מיכאל מלכיאור: עכשיו יש הצבעה.

שלמה סביה: סעיף הסדרנות עובד היום במודל משותף שלמעשה המשטרה אחראית על הכנת התוכנית והמשרד שלנו מבצע מול הזוכה במכרז את הקורס עצמו.

שלמה סביה: לפי מה שהבנתי כרגע מאחר והשדרוג בתפקיד של הסדרן שונה הכול הוא באחריות המשטרה.

שלמה סביה: הווה אומר גם התוכנית וגם ההכשרה.

שלמה סביה: האם אני צודק?

אבי שושן: יש לך סמכויות שקובעות איך מבוצעת ההכשרה.

מרב ישראלי: עקרונית כתוב השר לביטחון פנים או מי שהוא הסמיך לעניין זה רשאי להסמיך אדם כסדרן לעניין חוק זה ובלבד שיתקיימו בו כל אלה.

מרב ישראלי: א,ב,ג,ד.

מרב ישראלי: הכשרה כמו מאבטח.

מיכאל מלכיאור: אני באמת רוצה להודות לכם.

מיכאל מלכיאור: אני כבר רגיל לפרצופים מסביב לשולחן באופן קבוע, פעם בשבועיים במשך שנה האחרונה.

מיכאל מלכיאור: לא זוכר כמה זמן.

מיכאל מלכיאור: היה נעים להכיר אתכם.

מיכאל מלכיאור: אני מקווה שתגיעו לפה להרבה חוקים אחרים.

מיכאל מלכיאור: אני מצטער ומתנצל אם פגעתי בדרך כלשהי באנשים בדרך.

מיכאל מלכיאור: היינו חייבים לסיים את זה.

מיכאל מלכיאור: עכשיו אנחנו נעשה הצבעה על כל החוק עם כל השינויים.

אבשלום וילן: לפני ההצבעה יש לי רק משפט אחד אדוני היושב ראש.

אבשלום וילן: אני רוצה להגיד לך באופן אישי, אילולא ההתעקשות שלך להביא את החוק הזה ולהשקיע שעות על שעות על שעות לא היינו עוברים את התהליך ובאמת כמי שאוהב ספורט ורואה את החשיבות של הוצאת האלימות מהספורט אני רוצה להודות לך.

אבשלום וילן: הצבעה בעד חוק איסור אלימות בספורט – 2 פה אחד.

אבשלום וילן: נגד - אין נמנעים – אין חוק איסור אלימות בספורט התקבל.